Ini Makanan Yang Tidak Boleh Kucing Makan. Salah Makan Boleh Akibatkan Sel Darah Pecah.

Kucing pun macam kita juga, tidak boleh salah makan. Jika tidak, boleh mengganggu kesihatan diri. Oleh itu, hati-hati ketika memberi kucing anda makan.

Memang benar, dalam hal ini, jangan buat main main. Menurut Public Health Malaysia makanan merangkupi segala jenis bawang termasuk bawang goreng, bawang mentah dan bawang yang telah dimasak boleh akibatkan sel darah merah pecah dan menyebabkan masalah kurang darah.

Lebih bahaya adalah bawang putih. Ia adalah 5x ganda lebih bahaya berbanding bawang biasa.

Berikut merupakan makana yang TIDAK boleh dimakan oleh kucing:

Selanjutnya ikuti panduan oleh Geli Geli Kucing – Taiping yang betul cara memberi makan kepada kucing.

CARA YANG BETUL MEMBERI MAKAN KUCING KESAYANGAN ANDA

Keperluan nutrisi kucing yang unik menjadikannya haiwan yang cerewet dalam memilih makanan sehariannya. Sifat ini membuatkannya sentiasa berhati-hati memilih makanan dan akan menolak makanan tersebut jika didapati baunya berlainan daripada makanan asal ataupun makanan itu mempunyai suhu yang berbeza. Sifat semulajadi kucing yang suka menghidu dan merasa menyebabkan ia cepat mengesan jika makanan tersebut sudah tidak segar. Kucing yang diberi makanan yang baik dan berkhasiat sentiasa aktif, mempunyai mata yang bersinar dan bulu yang berkilat.

10 Peraturan Asas Cara Memberi Makan Kucing Kesayangan Anda.

1. Memberi kucing anda makan makanan daripada pengilang yang mempunyai reputasi yang baik dalam pasaran.
2. Jangan beri kucing anda makan makanan bagi haiwan lain seperti makanan untuk anjing.
3. Sentiasa memastikan bekas makanan dan perkakas memberi makan dalam keadaan bersih.
4. Jangan memberi kucing anda makan makanan yang sudah rosak walaupun sedikit.
5. Jika kucing anda diberi makanan segar sepeti ikan dan ayam, sentiasa memastikan tulang sudah dikeluarkan terlebih dahulu sebelum diberikan kepada si manja anda.
6. Memberi kucing makan pada suhu bilik.
7. Membuang sisa makanan yang tidah dihabiskan oleh kucing.
8. Sentiasa memantau berat badan kucing anda dan pastikan kucing anda tidak diberi makan berlebihan ataupun overfeeding.
9. Jangan meletakkan semula makanan yang telah dipanaskan di dalam peti sejuk.
10. Bawa kucing anda berjumpa dengan doktor haiwan jika didapati kucing tidak makan selama 24 jam.

Nutrisi Penting Bagi Kesihatan Kucing Kesayangan Anda.

Protein- Diperlukan untuk tumbesaran kucing dan dapat membantu membaiki tisu-tisu dalam tubuh badan kucing.
Asid lemak- Membantu memberi kucing anda bulu yang berkilat dan bersinar.
Kalsium dan Vitamin D- Diperlukan untuk membina tulang dan gigi yang kuat.
Karbohidrat- Menambah tenagga dan serat dalam diet kucing.
Vitaman A- Diperlukan untuk mata yang sihat.

Lebih Makan ataupun Overfeeding

Dinasihatkan agar memberi kucing anda makan 2 hingga 3 hidangan kecil makanan setiap hari. Jangan beri terlau banyak ‘snacks’ di antara waktu hidangan.

Persaingan Untuk Makan

Persaingan kecil antara kucing-kucing kesayangan anda adalah baik kerana dapat meransang selera pemakanan yang sihat. Anda tidak akan menemui kucing yang cerewet makan di dalam rumah yang mempunyai lebih daripada satu ekor kucing.

Air dan Susu

Kucing mendapat sumber air kebanyakkannya daripada makanan sehariannya. Namun begitu, air segar harus disediakan sepanjang masa. Jika kucing diberi makan makanan kering ataupun separa lembap, ia perlu meningkatkan keperluan air dalam diet sehariannya. Dinasihatkan agar menghadkan pemberian makanan kering kepada kucing kesayangan anda.
Susu mempunyai banyak nutrisi penting, namun ia tidak terlalu diperlukan bagi diet sihat kucing anda. Susu lembu tidak sesuai untuk kucing anda kerana mengandungi kandungan laktosa yang tidak sesuai dengan sistem penghadaman kucing. Bagi menggantikan susu lembu, dinasihatkan agar menggantikannya dengan susu yang mempunyai kandungan laktosa yang rendah atau sebaik-baiknya menggunakan susu kambing.

Sayangilah kucing anda!


“Boleh Jumpa Sebulan Sekali, Tiga Jam Sahaja.”  Gara-Gara Anak Mengadu Penat Puasa, Pasangan Malaysia Ditahan Di Norway

Sebelum ini, kita dikejutkan dengan penahanan sepasang suami isteri yang didakwa memukul anak mereka kerana enggan solat. Susulan daripada itu, anak-anak dipisahkan daripada pasangan ini dan diletakkan di bawah jagaan pihak lain. Malah, kes ini turut  mendapat liputan meluas media tempatan dan antarabangsa.

Terbaru, sepasang suami isteri menerima nasib yang sama selepas anak mereka mengadu keletihan berpuasa kepada guru dan akhirnya pasangan ini ditahan manakala anak-anak diletakkan di bawah jagaan keluarga lain.

“ALONG hanya boleh jumpa anak-anaknya sebulan sekali. Itu pun hanya tiga jam sekali jumpa. Sudah pasti Along sangat rindukan mereka. Anak-anak Along pun dah minta maaf, mereka mahu kembali kepada Along dan Kak Long,” kata Hasrol Muhamad, 33.

Hasrol merupakan adik kepada Hairi Muhamad, 42, yang menetap di Stord, Norway sejak 10 tahun lalu bersama isterinya, Norliha Khamis, 42, dan lima anak.

Hasrol berkata, awal Ramadan lalu, seorang anak Hairi yang mungkin letih kerana berpuasa ditegur gurunya dan dia memaklumkan tertekan kerana berpuasa pada waktu yang lama (melebihi 12 jam).

“Mungkin gurunya fikir dia didera dan membuat aduan kepada pihak berkuasa perlindungan kanak-kanak dan siasatan dijalankan.

“Seorang lagi anak Along beritahu dia pernah dipukul, namun polis yang memeriksa kediamannya langsung tidak menemui rotan atau sebarang bukti yang boleh mendakwanya.

“Bagaimanapun, siasatan masih diteruskan dan sepanjang tempoh itu, semua anak-anak Along dipisahkan daripadanya dan kini di bawah jagaan tiga keluarga bukan Islam di sana,” katanya ketika ditemui semalam.

Menurut Hasrol, abang sulung yang dipanggil Along ada memberitahu mereka sukar untuk menang dalam kes itu menyebabkan mereka sekeluarga bertambah risau.

Lebih risau adalah ibu bapa mereka, Muhamad Ero, 66, dan Hasnah Sulong, 61, yang tinggal di Chaah, Segamat.

“Mak dan ayah rindukan cucu-cucu mereka,” katanya.

Menurut Hasrol, memang keluarga abangnya ada peguam mewakilinya ketika perbicaraan namun abangnya bimbang kerana dakwaan memukul anak cukup berat di sana.

“Kami sangat kenal Along dan Kak Long, mereka orang yang lembut. Cuma mereka memang tekankan soal agama pada anak-anak.

“Katanya, setiap kali bertemu, anak-anaknya akan memeluk mereka dan menangis memberitahu mahu pulang tinggal semula dengan mereka. Mereka sudah faham apa rasanya berjauhan dengan ibu bapa,” katanya.

Perbicaraan kes terhadap Hairi dan Norliha diteruskan pada 4, 5 dan 6 November ini dan dijangka keputusan terhadap kes itu juga akan dibuat dalam masa terdekat.

Dia yang merupakan adik kepada Hairi yang bertugas sebagai pakar kimpalan memberitahu, abangnya dan isteri, Norliha hilang hak penjagaan lima anaknya berusia antara empat dan 16 tahun selepas berdepan siasatan pihak berkuasa susulan aduan dibuat seorang daripada anaknya.


Dah Dekat! Bermula 9 April Boleh Buat Semakan Permohonan Pengeluaran Khas KWSP.

Berita gembira buat Ahli Kumpulan Wang Simpanan Pekerja (KWSP) memaklumkan ahlinya boleh membuat semakan status permohonan pengeluaran khas maksimum RM10,000 bermula 9 April ini.

KWSP menyatakan bahawa pencarum tidak perlu mengakses i-Akaun, mengunjungi kios atau cawangan bagi membuat semakan berkenaan.

Hanya tiga golongan ini saja yang layak

Tentu ada bertanya kenapa perlu buat semakan? Sebagaimana yang dimaklumkan sebelum ini hanya tiga golongan sahaja yang benar-benar layak dan dibenarkan untuk melakukan Pengeluaran Khas Kumpulan Wang Simpanan Pekerja (KWSP).

1. Golongan pertama adalah melibatkan ahli-ahli KWSP yang berumur kurang daripada 55 tahun.

2.Golongan kedua pula melibatkan pemohon yang terdiri daripada kategori warganegara dan bukan warganegara termasuklah pemastautin tetap.

3. Golongan ketiga, hanya ahli yang mempunyai baki atau jumlah simpanan sekurang-kurangnya RM150 dalam akaun KWSP sahaja yang dibenarkan membuat pengeluaran itu.

Menerusi infografik yang dimuatnaik di Facebook KWSP pada 29 Mac lalu, pembayaran Pengeluaran Khas secara ‘single payment’ akan dibuat mulai 20 April 2022.

Terdahulu, KWSP mengumumkan permohonan simpanan pengeluaran khas maksimum sebanyak RM10,000 dibuka bermula 1 April hingga 30 April ini.

Bintang kecil: Puasa Tu Wajib, Tiada Puasa ‘Yang Yuk’ | Hikayat 1001 Malam | BINTANG KECIL

Episod 3 : Abdul Mukmin VS Abdul Fajir

Berpuasa jadi bekalan dan perisai orang beriman dan supaya tak terjebak ke lembah maksiat serta kejahatan. Sebab tu bulan puasa ni kita kena jadikan diri kita lebih ke arah Abdul Mukmin dan elak jauh-jauh dari Abdul Fajir.
Nak tahu apa tu Abdul Mukmin dan Abdul Fajir, kenalah saksikan 1001 Malam di Youtube Channel Bintang Kecil bermula 1 Ramadan ini pada jam 6.30 petang bersama pengacara jemputan PU RIZ.
Jangan lupa kawan-kawan Bintang Kecil semua!

Program ini disokong sepenuhnya oleh
TATEH, jenama yang Prihatin, Selesa dan Dipercayai.

Follow dan subscribe Youtube Channel Bintang Kecil
#BintangKecil #KitakanJuara #1001Malam

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


Jangan Sampai Isteri Terkena ‘Mental Load’, Pasangan Lantik Diri Jadi Ketua Biro Kerja Rumah

Tidak kira dari sisi mana pun, orang pertama yang akan dipersalahkan semestinya WANITA.  Tapi sedarkah, wanita adalah golongan yang sepatutnya dilindungi, dimuliakan kedudukannya.

SALAH ISTERI?

Rumah bersepah, salah isteri.
Dapur tak berasap, salah isteri.
Tak ada zuriat, salah isteri.
Anak lewat perkembangan, salah ibunya.
Anak ada sindrom, salah ibunya.
Anak nakal, salah ibunya.
Anak dapat nombor corot di sekolah, salah ibunya.
Keluarga tak bahagia, salah isteri.

Berdasarkan banyak penulisan di media sosial, untuk jadi orang perempuan ini kena hebat semua, barulah jadi calon menantu, isteri dan ibu yang terbaik. Kalau tak cukup “tick”, nanti takut tak jadi kahwin atau suami cari ibu lain untuk anak-anak. 🔥

Kerap kali saya mendengar keluahan ibu-ibu yang dah tak mampu nak menampung beban di kepala, fizikal penat tak apa tapi bila “kepala” pun dah penat memang parah. Ditambah lagi dengan kritikan orang sekeliling, lagi parah jadinya. 😥

Saya rasa mungkin dah tiba masanya masyarakat kurangkan expectation yang terlampau tinggi untuk kaum hawa. Bagi yang sudah ada kesedaran, tahniah! Yang mana belum ada kesedaran, mohon baca.

Saya terbaca baru-baru ini berkaitan isu rumah tangga, salah satu kenyataan yang saya tak berapa setuju:

“Jadi orang perempuan ni kenalah pandai mengemas dan pandai masak sebab cuba bayangkan kalau suami demam nak makan bubur, isteri tak pandai buat. Ataupun nanti dekat sekolah kawan-kawan anak kata rindu masakan mak tapi maknya tak pandai masak.”

Cuba terbalikkan situasi, isteri pula demam? Ataupun anak sepanjang hidup tak pernah rasa masakan ayah?

Bagi saya, bukan jadi orang perempuan sahaja perlu pandai memasak dan mengemas. Tapi jadi MANUSIA, kenalah pandai semua skil asas kehidupan tak kiralah perempuan atau lelaki.

Cuma mungkin ada orang bakatnya lebih terserlah pada skil memasak, ada orang lebih pada skil dekorasi rumah dan sebagainya.

Tapi kalau anda seorang isteri yang boleh buat 100% menguruskan urusan rumah, alhamdulillah anda wanita hebat. Tapi janganlah anda “meng-downgrade” wanita lain yang tak mampu.

Awas bila isteri jadi ‘mental load’

Pernah tak para isteri mengalami situasi:

1. Pukul 11 pagi, kita nak masak nasi untuk makan tengahari tapi masa kita nak ke dapur ternampak pula bakul baju kotor yang melimpah.

2. Kita pun pergi masak nasi sambil berfikir “lepas ini nak kena basuh baju”.

3. Dah siap masak nasi, nak basuh baju pula tiba-tiba teringat yang lupa nak keluarkan ayam nak masak masih beku.

3. Kita pun minta “tolong” pasangan kita yang tengah main game di hp untuk keluarkan ayam. Pasangan kita kata “kejap,kejap”.

4. Tengah kita angkat bakul baju kotor nak basuh, anak yang sedang belajar bebas diaper pula datang beritahu nak kencing. Kita pun terpaksa tinggalkan bakul baju kotor sebab nak kena berlari bawa anak ke tandas takut “tercicir”.

5. Sambil pantau dan tunggu anak habis membuang, mata kita melilau tengok keadaan tandas yang dah mula berlendir semula walaupun baru cuci 3 hari lepas. Terfikir nak cuci tandas lepas habis makan nanti.

6. Anak pun selesai membuang, kita sambung dengan tugasan basuh baju. Kita nampak pasangan kita masih dengan hp dengan “kejap-kejapnya”, kita pun basuh baju dan keluarkan ayam sendiri.

Pasangan kita pun kata “relakslah nanti saya buat, beritahulah nak buat apa-apa”. Tapi realitinya buat semua sendiri lagi kurang stress daripada minta orang lain buatkan sebab stress di kepala lagi penat dari penat fizikal. 🙆♀

Cuba bayangkan perkara ini berulang SETIAP HARI? Saya yang menaip ini pun berasap kepala memikirkannya, apatah lagi nak menghadap setiap hari. 🤯

Inilah yang dipanggil “MENTAL LOAD”, keperluan merancang, menguruskan hidup diri sendiri dan hidup orang lain yang bergantung kepada kita. Semakin banyak, semakin berat beban mental yang kita alami.

Bila terlampau banyak “mental load” boleh buat seorang isteri yang lemah lembut bertukar jadi “hijau” di rumah. 🦁

Suami lebih banyak masa lapang bebanding isteri

Ada survey di lakukan di Australia (HILDA) pada tahun 2019, yang terbukti ada gap di antara kerja di rumah suami dan isteri.

1. Pasangan yang tiada anak, kedua-duanya bekerja:
Isteri melakukan lebih 4 JAM seminggu menguruskan rumah berbanding suami.

2. Pasangan yang mempunyai anak, kedua-duanya bekerja:
Isteri melakukan lebih 7 JAM seminggu melakukan kerja rumah dan TAMBAHAN 7 JAM lagi menjaga anak lebih berbanding suami.

3. Memang terbukti yang suami mempunyai lebih banyak masa lapang berbanding isteri.

Perkahwinan adalah perkongsian yang sepatutnya memudahkan kaum lelaki dan perempuan, bukannya untuk menyenangkan lelaki dan menyusahkan perempuan.

Kurangkan Beban Isteri Dengan Lantik Diri Jadi Ketua

Maka, saya cadangkan para suami yang berminat untuk kurangkan “mental load” isteri, apa kata tukar daripada anda hanya tanya apa yang perlu dibantu. Apa kata pilih dan melantik diri sendiri untuk menjadi KETUA untuk mengurangkan beban di otak isteri:

BIRO DAPUR
BIRO MENGEMAS
BIRO BAJU
BIRO ANAK
BIRO LAMAN RUMAH
BIRO SAMPAH
BIRO JAGA KERETA

Bila dah pegang antara jawatan di atas, mohon ingatlah perkara-perkara yang perlu dilakukan. Percayalah isteri yang asyik bertukar jadi “hijau” mungkin boleh kembali jadi lemah lembut.

Dalam kes saya, sebelum berkahwin lagi saya dan suami dah bincang tentang kerja-kerja di rumah. Saya tak hebat memasak (selalu masak tak jadi 🤭) tapi suka urus baju, suami tak suka urus baju tapi suka memasak (dan sedap). 😋

Tapi kurang mahir dan tak suka, bila dalam keadaan memerlukan boleh sahaja buat asalkan masing-masing tahu skil asas hidup. Contohnya semasa saya berpantang, suamilah ambil alih bab mengemas dan urus baju walaupun saya Ketua Biro Mengemas. Sama juga bila suami tak ada, saya akan masak masakan mudah untuk saya dan anak walaupun suami Ketua Biro Dapur.

Mudahkan Untuk Menguruskan Rumah

Bila ada pembahagian tugas, secara tak langsung kuranglah beban mental yang kita perlu fikir. Saya tak perlu fikir

Nak beli barang basah apa? 🚗
Barang basah apa dalam peti ais? 🐓
Nanti malam nak masak apa? 🥗
Elok lagi ke ikan dalam peti ais? 🐟

Suami pula tak perlu fikir baju kotor dah penuh bila nak basuh? 🧦
Baju dah kering ke belum? 👕
Tandas dah kotor bila nak sental? 🚽
Anak nak pakai baju apa pergi kenduri? 👗
Dinding kotor macam mana nak bersihkan? 🤔

Dengan kerjasama suami dan isteri, kita tak perlu pun nak korbankan apa-apa. Sama-sama membahagiakan hidup masing-masing.

Ada orang tunjukkan cinta dengan kata-kata manis, ada orang tunjukkan cinta dengan perbuatan. Ada orang tunjukkan cinta dengan kedua-duanya.

Kalau kita rasa boleh urus segala benda di rumah dan penuhi expectation jadi seorang isteri yang sempurna seperti ditonjolkan di dalam drama TV, janganlah kutuk atau hina orang yang tak mampu lepas itu takutkan orang lain “nanti suami cari lain”.

Bila dah namanya tak ada jodoh, kita buatlah macam mana pun tak jadi apa juga. Sekecil-kecil benda pun boleh jadi penyebab.

Samalah kes zuriat, tak dapat anak salah isteri. Tahukah yang nak dapatkan zuriat perlu pastikan tahap kesuburan suami dan isteri, bukan isteri sahaja? 👫

Anak semua perempuan, tak dapat anak lelaki salah isteri. Tahukah yang menentukan jantina anak adalah sperma suami? 👶

Anak ada sindrom, salah genetik isteri. Tahukah yang anak itu adalah gabungan ovum dan sperma yang mengandungi genetik suami dan isteri yang menentukan adalah genetik siapa yang lebih dominan. 🙄

Anak nakal, salah isteri tak pandai jaga anak. Tahukah yang tugas didik anak perlukan kerjasama suami dan isteri?

Cadangan saya, bagi yang merancang untuk berkahwin. Bincanglah juga peranan suami dan isteri dalam rumah tangga supaya masing-masing sedar tanggungjawab dengan harapan tak ada kes salah menyalahkan di masa akan datang. Jangan lupa kenali bakat diri masing-masing juga! 😍

Mana yang handal melipat baju, jadilah Ketua Biro Baju. 👕👖
Mana yang lebih sedap memasak, jadilah Ketua Biro Dapur. 🍳
Mana yang lebih teliti menyental kotoran, jadilah Biro Mengemas. 🌈

Bincanglah “biro” masing-masing sebelum berkahwin supaya beban mental terbahagi sama rata. Kalau tak nak pegang semua jawatan, beritahulah pada pasangan awal-awal supaya pasangan anda boleh bersedia mental dan fizikal. 🏋♀

“Berkorbanlah” bersama-sama supaya kesihatan mental kita terjaga, melainkan memang tiada pilihan (PJJ, frontliners, pasangan sambung belajar dll) 💪

Semoga bermanfaat, terima kasih ❤


Ini Amalan Tarawih Semasa PKP. Sama-Sama Alert Info Pejabat Mufti Wilayah Persekutuan.

Bulan Ramadan akan bermula esok dengan jamuan berbuka puasa bersama keluarga selain solat Tarawih secara berjemaah di rumah setelah wabak Covid-19 masih belum berakhir.

Inilah masa mengadakan pahala solat terawih berjemaah, bolehlah kita lakukan bersama-sama keluarga.

Ikuti pandangan menerusi FB Pejabat Mufti Wilayah Persekutuan mengenai solat terawih di rumah dengan lanjut.

HUKUM MELAKSANAKAN SOLAT TARAWIH DI RUMAH BERSAMA KELUARGA

Soalan:

Assalamu’alaikum, memandangkan kita akan menyambut bulan Ramadhan dalam tempoh Perintah Kawalan Pergerakan, minta pihak tuan jelaskan berkenaan hukum mendirikan solat sunat tarawih di rumah. Terima kasih.

Jawapan :

Sebagai kesimpulan, kami akhiri kenyataan kami ini dengan beberapa noktah yang berikut :

• Dibolehkan untuk seseorang itu mendirikan solat sunat tarawih secara berjemaah bersama keluarga di rumah. Ini lebih utama dengan mengambil kira suasana Perintah Kawalan Pergerakan pada waktu ini.

• Berkenaan dengan tatacara pelaksanaan solat tarawih di rumah pula, kami nyatakan seperti berikut :

• Waktu untuk mendirikan solat tarawih secara berjemaah adalah sebaik sahaja solat Isya’ selesai didirikan dan tempoh pelaksanaannya boleh dilakukan sehingga terbitnya fajar.

BACAAN SOLAT

• Boleh untuk memilih sama ada hendak melakukan solat tarawih sebanyak 8 rakaat mahupun 20 rakaat iaitu dipisahkan setiap dua rakaat dengan satu salam. Dalam masa yang sama, keadaan dan kemampuan keluarga hendaklah diraikan dalam hal ini.

SOLAT WITIR


Doktor Bukan ‘Seluk’ Suka-Suka. Ini Sebabnya Kena Tahu Tentang Proses Kelahiran.

Tentu setiap wanita yang hamil ada kenangan manis atau sebaliknya ketika melahirkan anak.

Malah ada yang seriau apabila setiap kali melahirkan anak apabila tiba waktu kena seluk oleh doktor.

Namun, menurut doktor ini, tujuan seluk itu bukan suka-suka tetapi untuk menentukan size bukaan.

Tadi dah ‘seluk’ ni nak ‘seluk’ lagi ? 2 cm , 4 cm , 8 cm , 10 cm tu apa ?

Salah satu tanda ibu telah bersedia untuk bersalin adalah dengan melihat kepada pembukaan pintu rahim. Dalam keadan biasa pangkal rahim yang terletak di dalam vagina berada dalam keadaan tertutup dan tidak membuka. kadang-kadang ianya terbuka sikit untuk mereka yang pernah melahirkan banyak anak.

apabila sakit kontraksi bermula, pintu rahim ini menjadi semakin nipis dan perlahan-lahan akan membuka. Darah bercampur lendir dinamakan ‘show’ akan keluar dan ini dikenali sebagai tanda nak bersalin.

pangkal rahim ini akan membuka perlahan-lahan bermula dari 1 cm sehingga la diameter nya mencecah 10 cm sebelum ibu boleh meneran bayi keluar

bukaan pintu rahim ini ditentukan oleh Vaginal examination dilakukan oleh doktor atau jururawat perbidanan terlatih dengan memasukan jari ke dalam vagina sekaligus mengukur bukaan pintu rahim dengan jari sahaja.

Jangan panik…….

ramai ibu berasa takut dan gundah gulana memikirkan mengenai Vaginal examination, lebih-lebih lagi ibu yang takde pengalaman melahirkan.

relaks, bertenang, tarik nafas dan hembus secara perlahan-lahan. jangan keraskan badan, jangan kemut sekuat-kuatnya kerana pemeriksan akan menjadi sukar dan ibu akan berasa sakit.

selain memberitahu mengenai bukaan pintu rahim, vaginal examination juga akan memberitahu mengenai pintu rahim masih keras atau sudah bertambah lembut, kedudukan kepala bayi, selaput air mentuban masih ada atau tidak, terdapat uri atau tali pusat ketika pemeriksaan

maka, vaginal examination ni bukan suka-suka dilakukan, ianya penting untuk menilai sejauh mana proses kelahiran itu sudah sampai. di dalam dewan bersalin, ianya dilakukan setiap 4 jam, atau lebih awal jika doktor merasakan pemeriksan perlu diawalkan, bergantung kepada perkembangan proses kelahiran

Ikhlas,

Bukan ‘seluk’ suka-suka.

Kredit: Muhammad Izzat


“Tak Sempat Salam Ibu Ayah Sebelum Pergi.” Konvoi Terakhir Suami Isteri Sebelum Maut Motosikal Bertembung Kereta

Kegembiraan suami isteri mengikuti aktiviti berkonvoi bertukar tragedi apabila kedua-duanya terlibat dalam kemalangan dan meninggal dunia. Kejadian berlaku selepas motosikal berkuasa tinggi ditunggangi mereka terbabit dalam kemalangan dengan sebuah kereta di Jemaluang, Mersing.

Pasangan terbabit, Mohd Hanafi Ismail, 37, dan isterinya, Salimah Mohd Shafei, 40, dari Pulau Duyong, Kuala Terengganu dikatakan berkonvoi ke Johor Bahru bagi menghadiri acara Desaru Intetnational Bike Week (DIBW) 2019 yang berlangsung selama empat hari bermula semalam.

Salah seorang peserta konvoi yang hanya dikenali sebagai Iwan, 30-an berkata, kejadian berlaku apabila sebuah Perodua Myvi dikatakan terbabas lalu memasuki laluan kanan sebelum merempuh beberapa motosikal termasuk salah satunya ditunggangi pasangan suami isteri itu, kira-kira jam 8 malam.

“Akibat kejadian ini, kedua-dua mangsa parah dan meninggal dunia di tempat kejadian, manakala seorang lagi peserta konvoi patah kaki dan tangan,” katanya ketika dihubungi Harian Metro.

Menurutnya, konvoi berkenaan membabitkan lebih 100 motosikal berkuasa tinggi bertolak dari Kuala Terengganu.

Katanya, ketika dalam perjalanan, pasangan terbabit menunggang Kawasaki Z800 bersama 19 peserta konvoi lain berpecah untuk singgah di bandar Kuantan, Pahang bagi membaiki motosikal rakan mereka yang mengalami kerosakan.

Konvoi terakhir suami isteri
Pasangan ini yang mempunyai dua orang anak sememangnya meminati aktiviti berkonvoi motosikal besar dan tidak disangka-sangka bahawa konvoi kali ini adalah konvoi terakhir mereka berdua.

Anak sulung pasangan itu, Nur Syazwany, 17, yang bakal menduduki peperiksaan Sijil Pelajaran Malaysia (SPM), Oktober depan mengakui sukar menerima kehiIangan itu yang berlaku sekelip mata.

“Memang abah dan ibu berjanji nak balik hari ini, tapi saya tidak menyangka mereka pulang dalam keadaan tidak bernyawa,” katanya ketika ditemui di rumah keluarganya di Kampung Pulau Duyong, Kuala Terengganu, hari ini.

Pelajar Sekolah Menengah Agama Khairiah itu berkata, adiknya, Muhammad Akmal, 12, pula tidak sihat dan selesai menduduki Ujian Penilaian Sekolah Rendah (UPSR), Rabu lalu.

Pesanan terakhir abah

Katanya, mereka hanya mengetahui kejadian berlaku selepas dimaklumkan datuk, Mohd Shafie Muhamad, 72.

“Setengah jam sebelum kejadian itu berlaku, abah ada telefon dan pesan supaya saya mengunci semua pintu dan menjaga adik serta berinya makan ubat.

Tidak sempat salam ibu ayah sebelum pergi

“Muhammad Akmal demam dan tidak bermaya. Ketika abah dan ibu keluar rumah pada 7.30 pagi (semalam), kami tak sempat bersalaman kerana saya baru terjaga tidur dan adik pula masih lelap. Itu yang buatkan saya terkiIan,” katanya.

Sementara itu, Mohd Shafie berkata, menantunya (Mohd Hanafi) yang bekerja sebagai jurujual kenderaan sangat meminati motosikal berkuasa tingggi dan membeli model Kawasaki Z800 yang ditunggang ketika kejadian.

Rata-rata warganet mengucapkan  takziah kepada ahli keluarnga mangsa dan mengharapkan mereka tabah dengan dugaan tersebut.

Takziah  buat keluarga arwah


Bersemut Gambar Sanding Alif Satar, Tapi Netizen Risau Dengan Kapsyen ‘Pelik’!

Muat naik terkini pelakon kesayangan ramai, Alif Satar menarik perhatian ramai peminatnya di media sosialnya.

Alif memuatnaik foto berlatar belakang pelamin bersama isteri tercinta berserta kapsyen ringkas dalam nada gurauan.

Foto itu menarik perhatian peminatnya apabila Alif memakai lengkap baju melayu rona hijau bersama isterinya. Sha Dila Halid.

“Rindu nak naik pelamin.. bagi chance la kat kami ni, pengantin lama anak 3.”

Namun kapsyen itu di balas oleh isterinya dalam ruangan komen dengan mengatakan rasa rindu untuk naik pelamin hanya bersama dengannya sahaja.

Peminat Terhibur dengan gurauan
Melihat foto Alif bersama isterinya dengan kapsyen gurauan itu, ramai peminatnya terhibur dengan gurauannya itu.


Hubungan Intim Cara Pantas, Biar Sekejap Tapi Berkualiti!

Kesibukan waktu tidak bermaksud kita harus mengabaikan hubungan intim yang satu. Kewajipan pada pasangan dan rumah tangga harus diletakkan pada tangga utama dalam hubungan.

Pun begitu dalam mencuri waktu yang singkat, usah terlalu terburu-buru mengejar waktu untuk bersama pasangan halal kita. Biar pantas tetapi jangan terburu-buru menyudahkan kewajipan yang satu ini. Bagaimana mencuri waktu dan tip yang harus dikongsikan Sepuluh perkara ini harus diteliti.

1.Bersedia Lebih Awal

Sebaiknya dari awal lagi anda sudah berikan isyarat pada pasangan untuk ‘bersama’. Biar sama-sama bersedia dari segi mental, emosi dan fizikal. Barulah lancar.

Masa

Jangan terlalu mengejar masa sampaikan anda terburu-buru untuk sudahkan aksinya. Jika diganggu dengan masa, sebaiknya selesai sahaja apabila segala urusan telah selesai.

Jangan abaikan aktiviti pemanasan ini kerana ia wajib bagi menghangatkan suasana dan mood. Pendekkan tempohnya namun biar tepat sasarannya. Jangan abaikan titik pusat paling disukai pasangan.

Rancang Jadual Anak

Alasan utama untuk memilih jalan pantas biasanya disebabkan oleh gangguan anak-anak. Bila anak sudah mula nyenyak, jangan buang masa, fokuskan pada pasangan. Jimatkan masa yang ada. Rancang jadual anak dan anda sebaiknya.

Jangan Gopoh

Ingat jangan terburu-buru. Beri masa pada isteri untuk merasai setiap sentuhan suami. Perlahan tetapi berikan yang terbaik.

Set Minda

Suami isteri harus set minda masing-masing untuk bersama dalam masa yang cukup pantas. Perlu lebih fokus untuk mencapai kepuasan bersama. Jangan lengahkan masa.

Waktu Pagi

Sebaiknya waktu pagi adalah waktu paling tepat untuk anda dan pasangan lebih fokus ketika bersama. Tak perlukan waktu yang panjang, bila sama-sama mula fokus dan ghairah.

Bajet Masa

Cukup hanya 15 hingga 30 minit sahaja, aktiviti pemanasan hingga seterusnya menjadi cukup bermakna pada anda dan pasangan. Namun pastikan sama-sama harus memberi komitmen yang sebaiknya. Kena sama-sama usaha.


Marah Pada Anak Itu Biasa, Tapi Jadi Luar Biasa Bila Ibu Ayah Kawal Kemarahan. Follow Tip Ni.

Mendidik anak-anak adalah sesuatu perkara yang mencabar. Ibu bapa perlu menggunakan cara dan pendekatan yang betul untuk membentuk anak menjadi seorang yang cemerlang.
Kawal kemarahan adalah salah satu cara mendidik anak.
Boleh ikut perkongsian ini.

Ibu bapa yang ada perasaan marah,geram,eh dia ni kang.. Ini adalah normal dalam ilmu Parenting mak ayah kita dulu. Orang yang kata dia boleh positif 24 jam,365 hari,itu bukan manusia,itu malaikat.

Cuma bagaimana untuk uruskan perasaan marah itu supaya tidak bertindak diluar batasan agama dan kemanusiaan.

Umar R.HU seorang sahabat yang tinggi sifat pemarahnya. Namun apabila islamnya umar rhu marahnya itu diurus dengan baik. bahkan sifat pemarah umar itu dijadikan sebagai benting untuk mempertahankan islam,musuh Musuh islam gerun dengan umar.

Perasaan marah itu fitrah. Jika tiada perasaan ini pasti Nabi S.A.W tidak bagi tips bagaimana untuk uruskan marah itu.

Tengok apa nabi pesan kepada kita. Ini bukan sebarang orang yang bagi tips,jika follow tips Baginda pasti dan pasti kita boleh kawal kemarahan.

1. Jika dia marah sedang berdiri,maka duduklah.

2. Jika masih lagi marah dalam keadaan duduk,maka berbaringlah.

3. Mengambil wudhuk.
part ini rasanya ramai terlupa nak buat,sebab itulah marah tak reda.

4. Diam. Saya perasan jika arwah ayah diam,itu tanda dia sedang marah. Rupanya dengan diam pun kami dah faham dah ayah tak suka apa yang kami buat.

Jadi marah itu normal. Maka uruslah amarah itu dengan baik. Kerana Nabi s.a.w bersabda;

لَيْسَ الشَّدِيدُ بِالصُّرَعَةِ إِنَّمَا الشَّدِيدُ الَّذِي يَمْلِكُ نَفْسَهُ عِنْدَ الْغَضَبِ

Maksudnya: Seorang yang kuat itu bukanlah yang handal bergusti; seorang yang kuat ialah orang yang mampu mengawal dirinya sewaktu sedang marah.

Allah s.w.t puji orang yang menahan marah ini adalah orang yang bertaqwa,disediakan kepada mereka syurga (rujuk ayat 132)

الذِينَ يُنفِقُونَ فِي السَّرَّاءِ وَالضَّرَّاءِ وَالْكَاظِمِينَ الْغَيْظَ وَالْعَافِينَ عَنِ النَّاسِ ۗ

Maksudnya: Iaitu orang-orang yang mendermakan hartanya pada masa senang dan susah, dan orang-orang yang menahan kemarahannya, dan orang-orang yang memaafkan kesalahan orang.

Surah Ali ‘Imran (134)

Akhir kalam. Perasaan marah itu fitrah. dan gunakanlah marah itu pada tempatnya. Jika anak mencuri,menipu,melanggar perintah Allah maka marah itu perlu ditunjukkan.


“Pitt Memang Berpakat Dengan Arwah Baba Tinggalkan Mama.” Luahan Hati Fauziah Nawi Jentik Emosi Netizen

Rindu yang paling menyakitkan adalah merindui insan yang tak akan kembali. Pergi yang takkan kembali, ibarat separuh jiwa turut dibawa bersama. Ibu mana yang tidak sedih apabila anak pergi dahulu, dalam sekelip mata tanpa sebarang petanda mahupun sakit.

Bagi pelakon, Fauziah Nawi yang baru kehilangan anak lelakinya baru-baru ini bagaimanapun bersyukur kehadiran arwah anak, Pitt Haniff selama 43 tahun dalam kehidupannya. Jelasnya lagi, arwag adalah seorang anak yang baik terhadap ibunya.


“Berhenti Cari Salah, Tak Semua Benda Kita Betul.” Kembali Berdamai Dengan Isteri, DS Aliff Syukri Buat Lagu Khas

Kemelut rumah tangga Dato’ Seri Aliff Syukri kebelakangan ini mendapat reaksi dari netizen. Ada yang mengecam tak kurang yang memperlihatkan rasa sedih dan simpati kepada datin Seri Shahida.

Terbaru, dalam satu perkongsian, Aliff Syukri memuat naik video di instagramnya yang menunjukkan kedua-duanya meminta maaf antara satu sama lain dalam suasana penuh sebak.

terima kasih allah.. kerana masih sygkan family ni❤

smua orang nak bahagia dalam perkahwinan setuju tak?? kalau setuju komen di bawah👇🏻

Bagi abang nak berkahwin itu amat mudah tetapi nak mempertahankan perkahwinan itu bukan satu perkara yang mudah banyak dugaan cabaran dan kesabaran.. yang perlu dilalui..
Pergaduhan dalam perkahwinan itu memang normal apatah lagi kami adalah pasnagan kontra dari smua sudut.. siapa yang tak pernah bergaduh dalam rumah tangga sy pasti smua pernah ..

Begitu juga sy..itulah lumrah kehidupan cuba bayangkan dua kepala yg dilahirkan berbeza perut,nak hidup sekali sampi kemati… mungkin rambut sama hitam hati lain-lain dan didikan keluarga pun berbeza beza,pendapat dan ego..

Sedangkan dengan ayah dan mak pun kekdang kita tidak sependapat … dan kadang kala mahu bergaduh… inikan pula suami isteri … orang yang belum berkahwin mungkin tidak akan faham apa yang abang rasa ini.. bagi abang dlm perkahwinan berhenti mencari kesalahan masing- masing kadang kala tak semua benda kita betul… .
. .
tak guna pun kalau Kita cari siapa betul atau siapa yang menang ??pokok pangkalnya kita cari titik keserasian untuk memperbetulkan keadaan dan yang paling penting kita kena tahu syurga isteri tetap bawah kaki suami tapi suami pun kena pandai main peranan lah ..

jangan pula disebabkan syurga kat bawah kaki suka hati saja nak pijak isteri begitu juga dengan isteri kadang kala isteri ini kena lah belai dan faham suami..jgn suami buat baik.. dipijak kita pula Kesimpulannya tak pernah ada benda yang sempurna dalam Hidupan maklumlah kita bukan hidup dalam syurga kalau semua sempurna.. itu namanya syurga ..

Apa pun terima kasih kepada semua yang mengambil berat tentang hubungan kami sekeluarga.. terima kasih doa kalian smua.. syukur alhamdulillah segalanya telah berdamai sebab apa?? yang berlaku ini biarlah kami sahaja yg tahu.. kami dua dua salah dan kami akan betulkan kesalahan kami..

Di akhir perkongsian tersebut, Aliff Syukri turut memberitahu yang dia menghasilkan satu lagu khas sempena perselisihan faham dengan isterinya itu.


“Bukan Malas, Tapi Sebenarnya Dah Burn Out!”- Ketahui Cara Atasi Burn Out

Pernahkah anda merasakan sesuatu perubahan dalam diri anda dimana anda dahulunya seorang yang sangat bersemangat dalam melakukan sesuatu perkara, Anda merasakan seperti tidak mahu melakukan apa-apa langsung pada hari itu, Anda hanya ingin tidur, berehat sepanjang waktu dan tidak mahu bercakap dengan sesiapa pun. Anda jadi moody dan rasa senang untuk marah walaupun perkara kecil. Perkara ini akan berlaku  Ya, anda sedang mengalami fasa ‘Burn Out’

Setiap manusia akan ada satu fasa yang akita akan mengalami seolah tekanan perasaan dan juga mental. Dalam fikiran kita hanya memikirkan ingin berehat sepanjang masa. Semua akan lalui perkara tersebut. Ia akan berlaku secara peringkat. Pada Mulanya anda akan hilang minat, kemudian anda akan malas nak terikat dan anda mulalah tak jaga kesihatan diri. Better untuk detect benda ni masa peringkat awal.

Namun tidak salah untuk kita mengambil masa kita untuk bertenang dari memikirkan hal-hal lain. Tapi tidak boleh kita membiarkan perkara tersebut terlalu lama kerana ia akan menjejaskan kesihatan kita. Jadi apa perlu buat?

Belajar untuk say NO

Dalam hidup ini tidak semua perkara kita boleh puaskan hati semua orang. Kadangkala kita juga mempunyai pendapat sendiri dan berhak untuk tidak menerima semua pendapat. lagi-lagi jika pendapat itu anda tidak rela untuk setuju dalam hati. Anda berhak tentukan hidup anda

Melakukan aktiviti fizikal

Seperti yang semua tahu bersenam adalah bagus unstuk kesihatan, bukan jasmani saja, malah kesihatan rohani juga terjamin. Biasakan untuk menggerakkan tubuh anda agar dapat mengaktifkan sel sel dalam badan anda sekaligus dapat menyambungkan sel otak agar boleh berfikiran positif

Jangan terlalu melekat dengan gajet

Kadangkala dengan cara kita menenangkan diri kita biasanya dengan melihat media sosial untuk mendapatkan hiburan. Tapi sebenarnya secara tak sedar media sosial lah yang buat kita tiba-tiba jadi lebih down kerana ada berita-berita yang menyedihkan dan buat kita lagi ‘insecure’ dengan orang lain. Dari nak release stress jadi makin stress!

Luangkan masa dengan orang tersayang

Dari kita melayan perasaan berseorangan, lebih eloklah jiga kita meluangkan masa bersama orang tersayang seperti keluarga, anak atau sahabat ikta sendiri. Ambil langkah untuk meluahkan apa yang terbuku dihati. Mungkin dengan meluahkan masalah dapat meringankan sedikit sebanyak bebanan yang kita sambung

Minum banyak air

Air adalah snagat penting untuk kehidratan badan. Dengan minum banyak air, ia dapat membuat kita lebih relax dan tenangkan minda kita.

Jangan kerja terlalu keras

Seperti yang kita tahu, kerja memang tak kan pernah habis, kerja yang terlalu banyak boleh buat otak kita lebih penat dan stress. Berpada-padalah dalam melakuka kerja. Mungkin hari ini boleh buat sedikit, esok masih boleh sambung kerja.

Tidur yang secukupnya

Bila badan dah terlalu penat, manusia memang perlu tidur sekurang-kurangnya sehari 8 jam. Patikan anda anda dapat capai tidur yang qualiti ya, barulah badan cergas otak cerdas!

Harap sesiapa saja yang sedang  mengalami fasa burn out, pilihlah untuk lakukan sebaiknya untuk diri anda, badan anda dan mental anda. Anda yang menentukan hidup anda. Semoga bermanfaat!


Pakaikan Gelang Emas Pada Anak Memang Nampak Sweet, Tapi Baca Dulu Pengalaman Ibu Ni Tentang Tu!

Begitu juga halnya dengan perkongsian kali ini daripada Puan Cik Puan Auni ini, gara-gara hendak melihat anak perempuannya nampak cantik, lalu dipakaikannya gelang emas di kiri dan kanan tangan. Siapa sangka lain pula yang terjadi setelah beberapa bulan anak itu memakai gelang tersebut.

Penantian menunggu second baby setelah 4 tahun.. Alhamdulillah dapt baby gurl diberi nama Puteri Alice Kayyisa.. Ciwi baby gurl x yh ckp lah sebagai seorg ibu mesti nak berdandan ank pompn kan tpi..baca smpai hbs.

Bagi Alice pakai gelang dari umuq dia 3 bulan.. Setiap bulan ejust saiz gelang dia..
Gelang tu boleh gerak-gerak kat tangan.. Tapi bulan lepas saja rasa nak pi cuci gelang Alice sbb nampak berdaki.

Apa yg jd bila buka gelang Alice?

Tangan Alice mengecil kat pergelangan tanggan. Walaupun gelang tu boleh gerak-gerak.. Jadi Auni dah fobia nak bagi pakai.. Nasib la buka nk cuci,  kalau tak..tak taw apa jadi..Allah gerakan hati untuk buka.

Lepas kejadian Auni bawak Alice pi klink cek tangan dia, Doc cakap jangan bagi baby pakai gelang, rantai, anytg sbb ganggu tumbesaran baby.. Baby membesar waktu lena dia..Allah seriat darah dengar.. Kalau la x buka cuci tentu lagi teruk jadi.

Tu tanggan Alice dah semakin sembuh.. Gambaq tanggan tu gambaq harinie.. Ok dah tangan tak mengecil. Gelang ni nampaknya simpan saja la.. Tunggu Alice besaq sikit baru Mommy bagi pakai atau x pakai dah..

Biasalahh sintom mak-mak nak anak dara segak comey.
Nampk comey pakai emas, pakai headband. Rupanya bila jumpa doc x elok banyak kesan sampingan kalau kita cuai x amk tgk. Sumpah dah fobia.

Jangan judge Auni, sebab auni pn x taw akibat dia.. mybe ada yg pakai x jd apa2.. ada yg senasib mcm Auni.. Niat nk share agar ramai dpt info ni dan x terima nasib mcm ni.. Tak da niat nk menunjuk.. Cma sebagai mak2 memang x dnafikn xcted bila dpt baby gurl mulalah nk berhias2.. X salh pn cma kita jgn lalai ja.. Nseb Allah gerkan haty untk buka , klw x.. Hmm x tw nk ckp

Auni Harap Ibu2 Muda DiLuaq Sana bolh terima dgn haty terbuka atas perkongsian yg terjadi kpd ank Auni sendiri..Kalaulah kita taw bnda tu buruk mana mungkin kita buat.. Auni pun x tw tp lpass jd kat diri sndri baru ada ilmu..Apa pn tq kpd yg Positif
Kongsilah dgn rakan2, X salah Pakai.. Cma kena alert sentiasa …


Ini Kesilapan Dalam Solat Yang Kita Tak Sedar Lakukan. Baca 10 Perkara Ini

Sembahyang adalah tiang agama. Jika kita gagal melakukannya dengan sempurna, ia akan menunjukkan kita bukan seorang hamba Allah yang bersungguh-sungguh beriman dengan Allah.

Apa pun, manusia memang tak lari daripada melalukan kesilapan termasuk bab solat. Tahukah anda, tanpa ada sedari terdapat beberapa hal yanh boleh menjadikan solat kita tidak sempurna. Mungkin menjadikan solat kita tidak diterima Allah. Yang Allah yang maha mengetahui.

Bagaimana pun, kita harus berusaha untuk memastikan solat kita sempurna.

Perkongsian ini amat berguna untuk dimanfaat bersama.

Solat mempunyai 13 rukun dan lima syarat sah solat. Ia tunjang yang menjadikan solat yang dilakukan itu teratur dan sempurna. Namun selain itu, ada perkara-perkara lain yang dapat mengganggu kesempurnaan solat bahkan mungkin dapat membuatkan solat yang dilakukan terbatal. Berikut antaranya:

#1- Terlalu Cepat Dalam Pergerakan (Tidak thuma’ninah)

Erti thuma’ninah bererti tenang ketika sedang rukuk, iktidal, sujud dan duduk antara dua sujud, Thuma’ninah adalah rukun dalam solat dan tidak sah solat tanpanya.

Tenang maksudnya sampai tulang kembali pada posisi dan persendiannya, tidak tergesa-gesa dalam penggantian dari satu rukun ke rukun lainnya.
Daripada Abu Hurairah R.anhu, Rasulullah SAW bersabda:

إِذَا قُمْتَ إِلَى الصَّلاَةِ فَكَبِّرْ ثُمَّ اقْرَأْ مَا تَيَسَّرَ مَعَكَ مِنَ الْقُرْآنِ. ثُمَّ ارْكَعْ حَتَّى تَطْمَئِنَّ رَاكِعًا. ثُمَّ ارْفَعْ حَتَّى تَعْتَدِلَ قَائِمًا. ثُمَّ اسْجُدْ حَتَّى تَطْمَئِنَّ سَاجِدًا. ثُمَّ ارْفَعْ حَتَّى تَطْمَئِنَّ جَالِسًا. وَافْعَلْ ذَلِكَ فِي صَلاَتِكَ كُلِّهَا
(رواه البخاري)

Maksudnya: “Apabila kamu hendak mendirikan sembahyang, maka bertakbirlah, kemudian bacalah sesuatu yang mudah yang ada bersama kamu dari al-Qur’an. Kemudian ruku‘lah sehingga kamu thuma’ninah dalam ruku‘. Kemudian bangunlah (dari ruku‘) sampai kamu tegak berdiri (i‘tidal). Kemudian sujudlah sehingga kamu thuma’ninah dalam sujud. Kemudian bangunlah (dari sujud) sampai kamu thuma’ninah dalam duduk. Dan lakukanlah demikian itu dalam setiap sembahyangmu.” (Hadis riwayat Al-Bukhari)

#2- Tidak Betul-Betul Sujud Dengan Tujuh Anggota Sujud

Anggota sujud itu ada tujuh sepertimana yang telah disebutkan dalam hadis sahih yang diriwayatkan oleh Ibnu ‘Abbas R.anhuma bahawa Rasulullah SAW bersabda:

أُمِرْتُ أَنْ أَسْجُدَ عَلَى سَبْعَةِ أَعْظَمٍ: عَلَى الْجِبْهَةِ- وَأَشَارَ بِيَدِهِ عَلَى أَنْفِهِ- وَالْيَدَيْنِ وَالرُّكْبَتَيْنِ وَأَطْرَافِ الْقَدَمَيْنِ…
(رواه البخاري)

Maksudnya: “Aku diperintahkan untuk sujud di atas tujuh tulang, iaitu: pada dahi dan Baginda menunjuk dengan tangan Baginda kepada hidung Baginda, dua tangan, dua lutut dan jari-jari dari dua telapak kaki….” (Hadis riwayat al-Bukhari – Hadis Sahih)

Perlu diperhatikan adakah ketujuh-tujuh anggota sujud ini mengenai sejadah apabila kita sujud – contohnya telapak jari-jari kaki perlu ditekan sedikit sehingga benar terasa pada sejadah dan bukan sekadar di bucu jari sahaja.

#3- Pergerakan Lebih Cepat Daripada Imam

Pergerakan yang mendahului imam boleh menyebabkan solat batal. Makmum hendaklah mengikuti imam, tidak mendahului atau terlambat.

Rasulullah SAW bersabda: “Sesungguhnya diadakannya imam itu untuk diikuti, kerana itu jika dia bertakbir, bertakbirlah, dan jangan kalian bertakbir sampai dia bertakbir, dan jika dia rukuk, maka rukuklah dan jangan kalian rukuk sampai dia rukuk…” (Hadis riwayat al-Bukhari dan Muslim).

#4- Bangun Dari Duduk Terlalu Cepat Sebelum Imam Selesai Memberi Salam Pada Penghujung Solat

Seharusnya, makmum yang bersolat bersama imam dalam keadaan masbuk perlulah menunggu sehingga imam benar-benar selesai memberikan salam barulah dia bangun dari duduk untuk menyelesaikan rakaat yang belum cukup.

#5- Mengenakan Pakaian Nipis

Sebahagian wanita mengenakan pakaian yang dipakai sahaja tanpa memakai telekung atau baju sembahyang. Tidak ada masalah jika aurat ditutup sempurna, namun masalah tentang aurat biasanya pada penggunaan sarung kaki. Kadang kala ia terlalu nipis dan dan ternampak jelas warna kulit.

Kadar penutup atau pakaian yang menutup aurat seperti kata Imam al-Syairazi dalam al-Muhazzab (125/1), “dan wajib penutupan aurat itu dengan suatu yang tidak mensifati warna kulit.”

Syeikh al-Syirwani dalam Hasyiah Tuhfah al-Muhtaj (2/112) juga menyebut: “Dan hendaklah digunakan kaedah demikian dengan tidak memberi mudarat (pada kesahihan solat) apabila dilihat kulit dengan medium (suluhan cahaya) matahari atau api yang apabila tiada maka tidak boleh dilihat.”

Justeru, pihak Mufti Wilayah Persekutuan mengatakan bahawa stoking wanita yang kelihatan nipis tetapi tidak boleh dilihat warna kulitnya, dan tidak boleh dibezakan warna kulit hitam atau putihnya, dalam jarak kira-kira 1.5 meter, adalah boleh dipakai oleh wanita semasa solat.

#6- Tidak Melakukan Takbiratul Ihram Ketika Mendapati Imam Sedang Rukuk

Takbiratul ihram adalah rukun solat dan wajib dilakukan dalam keadaan berdiri, kemudian barulah mengikuti imam yang sedang rukuk.

#7- Tidak Langsung Mengikuti Keadaan Imam Ketika Masuk Masjid

Orang yang masuk masjid hendaknya langsung mengikuti imam, baik ketika itu sedang duduk, sujud atau lainnya.

Rasulullah bersabda: “Jika kalian datang untuk solat dan kami sedang sujud, maka sujudlah!” (Hadis riwayat Abu Daud).

#8- Memejam Mata Ketika Solat

Makruh memejamkan mata ketika solat tanpa keperluan. Tetapi, jika memejamkan mata diperlukan, contohnya jika ada gangguan di sekitar seperti gambar, dan perbuatan menutup mata boleh membantu menambahkan kekhusyukan maka ianya dibolehkan.

#9- Tidak Rukuk Dengan Sempurna

Diriwayatkan oleh Imam Ahmad di dalam kitab musnadnya dari hadis Abi Qotadah RA bahawa Nabi SAW bersabda: Orang yang paling buruk adalah orang yang mencuri dari solatnya”.

Para sahabat bertanya: Wahai Rasulullah bagaimanakan seseorang mencuri dari solatnya?. Beliau bersabda: Dia tidak menyempurnakan rukuk dan sujudnya”. Atau beliau bersabda: Dia tidak menegakkan tulang punggungnya pada saat dia ruku’ atau sujud”

Tanda rukuk yang sempurna boleh dikenal pasti apabila badan anda membentuk kira-kira 90 darjah apabila rukuk dengan tangan diletakkan di atas tempurung lutut dan kaki diluruskan (tidak dikendurkan atau bengkok).

#10- Tidak Melurus Atau Merapatkan Barisan Ketika Berjemaah

Nabi Muhammad SAW bersabda: “Kalian mahu meluruskan barisan kalian atau Allah akan membuat perselisihan antara hati kalian.” (Hadis riwayat Bukhari dan Muslim).

Merapatkan saf juga akan membuat syaitan tidak menempati celah yang kosong. Dari Abu Umamah RA, Rasulullah SAW ketika merapatkan saf, beliau mengatakan,

وَسُدُّوا الْخَلَلَ؛ فَإِنَّ الشَّيْطَانَ يَدْخُلُ فِيمَا بَيْنَكُمْ بِمَنْزِلَةِ الْحَذَفِ

“Tutup setiap celah saf, kerana syaitan masuk di antara saf kalian seperti anak domba.” (HR. Ahmad, 5: 262. Kata Syaikh Syu’aib Al-Arnauth hadits ini sahih lighairihi).

Moga kita muhasabah diri agar dapat memperbetulkan solat kita dengan baik.


Anak Sulung Ni Agen Penyebar Kasih Sayang. Layan Elok, Adik Pun Dia Jaga Elok Juga.

Dia macam ni tau

Anak anak boleh jadi agen penyebar kasih sayang dan sifat yang baik sesama mereka.

Syaratnya, kita mesti layan mereka dengan baik, adil dan saksama.

Jangan kita layan anak sulung garang tahap dewa, selalu marah marah dan pukul. Kemudian adik yang kecil pula kita baik lembut sangat.

Hasilnya.

Anak sulung akan menjadi agen yang akan menyebarkan perkara yang kurang baik kepada adiknya.

Dia akan marah marah adik
Dia akan pukul adik

Apa yang kita berikan kepada anak itu akan disebarkan pula kepada adik adiknya.

Dan ia tidak akan berhenti selagi kita tidak mengubah cara dan tingkah laku kita.

Kalau kita selalu sabar dan layan anak sulung dengan baik, kerja kita akan jadi.

Anak anak sulung itulah yang akan menjadi penyebar kebaikan kepada adik adiknya.

Akhirnya semua dalam runah itu akan dapat yang baik baik aje..

#notaparentingpuanfarhan


Ibu Ini Berkongsi Kisah Menguruskan Anak Autisme. Deep Luahannya!

Bukan calang-calang ibu bapa terpilih untuk menguruskan anak autisme. Pastinya ada cabaran kala menguruskan anak autisme. Bagaimana perkongsian yang dipaparkan oleh ibu ini, Puan Ummi Aisyah melalui disebuah grup sosial.

*Awal tahun persekolahan*
byk parents berhujah share pengalaman tak kurang juga yg minta pandangan dlm group berkenaan Anak yg tidak dpt mengikuti alam persekolahan di aliran perdana..

*Wahai ayah&ibu jgnlah bersedih*
atas kelebihan/kelainan anak yg dianugerahkan Allah..untuk pengetahuan semua..

Sy guru kpd murid aliran perdana & sy ibu kpd anak oku(pembelajaran)..

*Anak sy dilahirkan pramatang*
27wks4dys with 950g.. 60hari di NICU 52 hari dgn bantuan pernafasan.. berjalan tatkala umur 18 bulan.. sehingga kini belum boleh bercakap.

*Follow up pakar Pediatric HRPB*
Ape yg berlaku..setiap ujian yg dilakukan oleh doc menunjukkan Anak ada ciri² autism sejak berumur 2 tahun.. sy hanya ambil masa setahun Sahaja utk melihat perkembangan Anak..masuk tahun ke 3 sy mohon pakar diagnosed Anak sy sedangkan doc masih memberi masa atas sebab prematured..Sy bertegas dgn keputusan utk doc terus diagnosed kan Anak sy… Sbb ape??
Sebab sy
– xnak Anak sy rasa rendah diri ketika berada dikalangan anak² yg ternyata lebih baik drnya
-sy x sanggup melihat Anak sy tepaksa bertarung dgn org yg tidak layak utknya
-sy xnk menyusahkan guru yg akan stress utk melayan Anak sy
– sy tau anak sy x mampu ikut Apa yg tersenarai dlm. Aliran perdana..

Setelah doc diagnosed sy terus ke JKM mohon kad oku seterusnya sy ke PPD jumpa Pegawai Unit pendidikan khas. Mohon pra sekolah pendidikan khas ketika umur nya 4 tahun.. Alhamdullilah.anak sy diterima ke pra ppki ketika umur 5 tahun..murid paling muda dlm kelas.

Apa yg sy ingin kongsikan ialah
*Ibu lebih memahami kemampuan Anak jgn takbur dgn diri demi menutup kekurangan Anak pd pandangan org*
*Sbg ibu tunjulkan kelemahan itu melalui kelebihan yg dia ada*
*Jgn sesekali merendahkan kemampuan Anak Dan rasa down bila doc diagnosed ank..


“Muka Marah Macam Ayah. Bila Senyum Terus Jadi Ibu.” Gelagat Anak Fasha Sandha Buat Ramai Terpesona, Comelnya!

Apabila bergelar ibu, pastinya gelagat anak akan menjadi momen indah untuk dikenang. Rasa tak sabar untuk mengandung dan melahirkan anak kerana inilah momen yang paling dinantikan oleh setiap wanita. Lengkap sudah fitrah hidup.

Begitu juga dengan pelakon, Fasha Sandha begitu teruja apabila cahaya matanya, Aisha Amaira.

Fasha dalam satu temu bual sebelum ini memberitahu,  Aisha yang membawa maksud bahagia dan cantik selamanya, menjadi lebih bermakna apabila nama itu menggabungkan nama dirinya dan suami.

“Alhamdulillah, saya dan suami diberi kemanisan selepas diuji. Jika diikutkan, Aisha adalah anak kelima saya.

“Sebelum melahirkan Aisha, saya pernah dua kali keguguran. Dua anak kami sudah berada di syurga… Insya-Allah.

Sebelum itu, melalui perkahwinan pertama, Fasha dikurniakan sepasang cahaya mata, Putra Rayfal Ramli dan Putri Raysha Jemyma. Aisha dilahirkan secara pembedahan pada 7 Ogos tahun lalu.

Wajah comel Aisha sering menjadi tumpuan waraga maya , sementelah Fasha dan suaminya Aidil sering memuat nak gambar mahupun video si kecil ini. Membuatkan ramai yang geram melihat telatahnya.

Terbaru, Aidil berkongsi satu video Aisha ketika baru bangun tidur dan masih berada dalam buaian. Dengan wajah yang tersipu-sipu malu tersenyum mengundang perhatian ramai.

Gelagatnya yang tersenyum apabila diseru nama oleh ayah membuatkan ramai yang geram dengan kecomelannya.

Tidak lepas memegang anak patungnya, Aisha nampak segar dan selesa, mungkin kerana tidur yang cukup membuatkan moodnya baik.

Rata-rata yang melihat video tersebut geram dengan telatah si kecil ini. termasuklah Fasha Sandha yang meninggalkan komen di status berkenaan.


Penuh Dinding Gambar Kahwin Dan Anak-Anak Tapi Rupanya Ada Patuh Syariah Kena Tahu. Mufti Beri Sebab Dan Panduan.

Apabila menghias rumah sudah tentu kita akan memastikan ruang tamu sebagai ruang yang selesa dan santai. Selain perabot, bunga, koleksi gambar ahli keluarga menjadi salah satu penyeri ruang.

Ia menjadi kebiasaan bagi setiap rumah menghiasi gambar kahwin, gambar anak-anak-anak dengan mengantung pada dinding rumah. Ia pastinya punya momen manis untuk dikenang.

Bagaimana pun seeloknya menurut sebuah hadith seeloknya tidak mempamerkan gambar di dalam rumah. Seharusnya disimpan ditempat yang tertutup seperti album dan telefon.

Sebagaimana perkongsian saudara Cikgu Zahran yang memaparkan kenyataan Mufti mengenai sebab tidak dibenarkan mengantung gambar di dinding rumah.

KENAPA TIDAK DIGALAKKAN GANTUNG GAMBAR KAHWIN DAN KELUARGA DI DALAM RUMAH?

Kita sememangnya sukakan rumah yang cantik. Rumah yang dibina atau dibeli ingin dihias dengan pelbagai kreativiti yang kita ada. Rumah yang cantik ini semestinya akan menciptakan suasana yang nyaman dan mendamaikan untuk keluarga meluangkan masa bersama.

Amalan mengantung gambar semestinya akan menjadi perkara wajib bagi menaikkan lagi seri rumah kita. Namun begitu,tidak ramai yang tahu, amalan mengantung gambar kahwin atau pun gambar keluarga tidak dibenarkan didalam islam.

Berikut penjelasan daripada Mufti Wilayah Persekutuan mengenai perkara ini.

Apakah hukum menggantung gambar makhluk hidup di dinding rumah atau gambar manusia pada kulit buku? Benarkah jika gambar tersebut tidak cukup sifat seperti tiada kaki atau separuh dibenarkan untuk digantung di dinding dan kulit buku?

Mufti berpendapat agar tidak dilakukan perbuatan menggantung gambar makhluk hidup di dinding rumah, sekalipun separuh badannya dihilangkan, kerana keluar daripada khilaf. Adapun di kulit buku, maka kami berpendapat itu tidak mengapa. Wallahua`lam.
Kenapa Dilarang Menggantung Gambar Kahwin, Anak & Keluarga, Sebagai Perhiasan Didalam Rumah*

Menjadi kebiasaan didalam setiap rumah, gambar kahwin, gambar keluarga, gambar anak-anak dan sebagainya digantung pada dinding rumah mahupun dibingkaikan untuk dijadikan sebagai perhiasan dan kenangan terindah.

Ini cara yang betul ikut syariat

Namun seeloknya, jika ada menggantung gambar-gambar ini sebaiknya, turunkanlah. Tanggalkan ia simpanlah ditempat tertutup dan jangan pamerkan ia untuk tatapan didalam rumah.

Ini kerana dalam sebuah hadith yang di riwayatkan oleh Imam Bukhari bahawasanya Nabi saw bersabda yang bermaksud:

Daripada Ibnu ‘Abbas, “Abu Talha, seorang sahabat Rasulullah dan seorang sahabat yang pernah bersama dalam Peperangan Badar memberitahu kepadaku bahawa Rasulullah berkata,

“MALAIKAT (PEMBAWA RAHMAT) TIDAK MASUK KE DALAM RUMAH YANG DI DALAMNYA ADA ANJING ATAU GAMBAR.” YANG DIMAKSUDKAN ADALAH GAMBAR YANG MENYERUPAI MAKHLUK BERNYAWA.”
(HADIS RIWAYAT AL-BUKHARI, KITAB EKSPEDISI PEPERANGAN BERSAMA NABI (5/59), NO. 338)

Malaikat Rahmat terhalang untuk masuk ke dalam rumah jika mempunyai gambar-gambar mahkluk bernyawa ini. Akibatnya hilanglah kasih sayang sesama ahli keluarga didalam rumah yang didiami.

Bukan itu sahaja, perselisihan faham, rumahtangga selalu ‘panas’, tidak bahagia, rezeki sempit serta ada sahaja masalah yang sering berlaku kerana tiada lagi rahmat dan keberkatan yang diberikan didalam rumah.

Sedangkan malaikat rahmat jika ada di sisi kita ia membawa 1000 rahmat dengan izin Allah iaitu hati menjadi lebih tenang, jiwa rasa cinta pada Allah SWT, rezeki juga sentiasa dipermudahkan Allah. Malah malaikat rahmat juga bertugas menjaga keselamatan diri kita jika kita banyak membaca al-Quran, zikir dan berdoa.

Panduan Simpan Gambar Sebagai Kenangan:

1.Malaikat yang dimaksudkan dalam hadith ini ialah Malaikat Rahmat. Manakala yang dimaksudkan dengan gambar pula ialah bagi gambar makhluk bernyawa iaitu manusia dan haiwan.
2.Dilarang menggantung mahupun mempamerkan gambar makhluk bernyawa ini pada dinding atau dibingkaikan untuk hiasan didalam kabinet seperti gambar bersanding, menerima ijazah dan sebagainya sekali pun gambar keluarga.
3.Seeloknya gambar-gambar yang ingin dijadikan kenangan disimpan didalam album, handphone atau didalam komputer dan tidak dipamerkan didalam rumah sama sekali.
4.Gambar seperti keindahan alam semulajadi, tulisan kaligrafi, gambar permandangan, bunga-bungaan, kereta bangunan dan sebagainya yang BUKAN berunsur makhluk bernyawa adalah dibenarkan untuk dijadikan perhiasan didalam rumah.
5.Untuk patung permainan anak seperti barbie, teddy bear boleh digunakan untuk permainan tetapi selepas main perlulah diletakkan di dalam kotak mainan dan janganlah diletakkan di almari perhiasan mahupun dijadikan koleksi.
Semoga bermanfaat, kongsikan buat yang lain.Bersama-sama kita mengubah kebiasaan ini, untuk menjemput malaikat rahmat hadir ke rumah sekaligus memperolehi keberkatan dan kasih sayang dalam keluarga.
#Sumber_Mufti_Wilayah
P/s: Dah simpan semua gambar konvo, gambar kahwin. Mudah mudahan malaikat pembawa rahmat sentiasa bersama kita.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Ibu Solid Anak 4 Ni Pengamal Jamu. Merebus Herba, Dia Ada Cara Lebih Mudah & Jimat!

Menyediakan ramuan sendiri untuk dijadikan herba atau jamu bagi tujuan kecantikan dan kesihatan wanita memang diakui banyak manfaatnya. Pun begitu, ada juga merasakan agak leceh untuk menyediakan ramuan tersebut, lebih-lebih lagi jika hendak menyediakan rebusan herba untuk diminum.

Maklumlah, bukan sekejap proses merebus itu harus dibuat. Selalunya daripada air seperiuk perlu dimasak sehingga menjadi secawan air. Bayangkan berapa panjang masa yang diperlukan dan kita terpaksa menunggu di dapur untuk mengawal api bagi memastikan ramuan yang dimasak tidak menjadi kering kontang!

Pun begitu bagi ibu solid anak empat ini, sedikit pun tidak membebankannya untuk menyediakan air minuman herba untuk diamalkan sentiasa. Memandangkan dia mempunyai kaedah dan cara selamat malah menjimatkan masa dengan memasak menggunakan  periuk nasi!

Ini perkongsiannya dan semoga bermanfaat.

[su_highlight background=”#fbfbd8″ color=”#193cd4″]Tip Rebus![/su_highlight]

Step 1 : Gunakan saja Rice Cooker dan biar saja penutup dibuka. Kemudian tekan COOK.

Step 2 : Kemudian biar sehingga rebusan surut pada sukatan yang anda mahukan. Setiap no.yang ada periuk mewakili 1 cawan. Jadi lebih mudahkan.

Tip ini sangat sesuai pada yang lalai bagi mengelakkan kejadian tidak diingini dan sangat menjimatkan gas. Boleh saja rebus tidak kiralah rebusan serai halia atau rebusan akar kayu dan  lain-lain herba.

[su_highlight background=”#fbfbd8″ color=”#193cd4″]REBUSAN SERAI DAN HALIA[/su_highlight]

Bahan-bahan:-
3 batang serai
4cm halia
2cm kunyit (wanita sahaja & ibu kunyit lagi power)

Cara penyediaan:-

[su_highlight background=”#fbfbd8″ color=”#193cd4″]Ekstra info :[/su_highlight]

Kunyit terdapat dalam rebusan sesuai di campur hanya sebulan sekali sebelum/selepas datang haid. Mak pantang boleh campurkan seminggu sekali. Sangat elok merawat rahim dan mengecutkan.

Khasiat : Rebusan ini seeloknya dibuat sekali seminggu atau bila perlu sehingga badan sihat. Sangat sesuai diamalkan kepada sesiapa yang sentiasa letih, lenguh badan, kolestrol tinggi, sakit urat-saraf,membuang toksid dan lemak. Amalan penjagaan kesihatan terutama bagi menjaga dalaman badan dan menyegarkan.


Terima Kasih Jadi Isteri Yang Baik & Sentiasa Di Belakang I. Susah Senang Hanya You Tahu.” Sweetnya Ucapan Zaquan Adha Untuk Isteri.

Bahang perlawanan bola sepak Piala AFF Suzuki 2018 semakin memuncak. Perhatian pastinya tertumpu kepada pemain yang bakal diturunkan oleh jurulatih selasa nanti.

Antara yang menjadi perhatian pastinya pemain nombor 8 iaitu Zaquan Adha Abdul Razak merupakan salah seorang pemain cemerlang dan membantu pasukan negara memenangi perlawanan.

Disebalik kesibukannya itu, namun status sebagai suami tidak diabaikan. Bahkan semalam dia sempat lagi mendedikasikan ucapan khas terhadap isteri kesayangannya Ayu Raudhah yang menyambut hari jadinya ke 34 tahun.

Menerusi perkongsian Zaquan di laman instagramnya, dia mengucapkan terima kasih kepada isterinya itu yang banyak menyokong dan menjadi tulang belakangnya selama ini.

“Happy birthday my lovely wife..Terima kasih kerana menjadi menjadi isteri yang baik dan sentiasa ada di belakang I.

“Susah senang I hanya you je tahu..I doakan semoga you dipanjangkan umur dimurahkan rezeki dan semoga you bahagia dunia akhirat..Love you sayang,” tulis Zaquan.

Pasangan ini mendirikan rumah tangga pada Januari 2011 dan dikurniakan tiga cahaya mata, Muhammad Aisy Qaiser, Muhammad Aisy Aryann dan Laura Zuleykha.

Biarpun bakal menghadapi perlawanan akhir pertama bertemu Vietnam  selasa nanti, namun tanggung jawab sebagai suami tidak diabaikan. Bertuah Ayu dibawa suami tersayang meraikan hari jadi berdua di sebuah restoran.


Ramai Suami Sayang Pada Isteri Tapi Lupa Nak Buat Perkara Ni. Lelaki Ini Kongsi Caranya.


”Biar Memori Kasih Sayang Terikat Indah Dalam Ingatan Bukan Wang Atau Hadiah Mahal.” Begini Rupanya Johan & Ozlynn Didik Anak Cara Bersyukur.

Didik anak hidup cara sederhana dan erti kasih sayang, bukannya kebendaan, adalah antara cara asuhan selebriti Johan dan Ozlynn kepada anak-anaknya.

Lantaran itu, baru-baru ini ketika meraikan ulang tahun hari jadi anak kelima mereka, Nur Latifah Moleiq Hanania dilakukan secara sederhana.

RAIKAN HARI JADI ANAK BONGSU CARA SEDERHANA

“Selamat hari lahir my baby moleiq.. 17 june.. bukan mama x adil kerana meraikan kamu dlm keadaan yg sgt bersederhana.. tp mama n papa kamu sentiasa belajar.. belajar bersyukur dgn apa adanya..

“Kurniaan kamu dlm keluarga Hanania sgt2 berharga dan dinantikan.. biar memori kasih syg lebih terikat indah dlm ingatan bukan wang atau hadiah mahal yg jadi igauan.

“Kena belajar sedar diri.. esok dh besar kamu dpt nilai sendiri keluarga adalah segalanya..

“sayangi keluarga.. kasih syg kekal abadi.. supaya x menyesal kemudian hari kerana keluarga hilang tiada ganti..

“Menghormati mereka yg menerima kita seadanya.. kerana keluarga yg sebenar adalah yg menerima segala kekurangan kita dan bantu kita ketika kita leka dan lalai.. semoga kalian 5 beradik hidup dgn penoh kasih dan syg hingga syurga abadi aameen.”

Untuk makluman, Baby Moleiq lahir dengan berat 3.9kg merupakan anak bungsu daripada lima cahaya mata iaitu Ariq, Sodiq, Haziq, Cantiq dan Moleiq. Pasangan selebriti telah berkahwin pada 25 Julai 2009 sering memaparkan kisah kehidupan mereka sekeluarga di instagram yang mendapat tumpuan netizen.

Foto : Instagram Ozlynn


14 Tahun Khidmat, Bibik Pengarah Kesihatan Negeri Pahang Miliki  Tanah Kebun, 3 Kolam Ikan, 1 Tanah Sawah & 1 Tapak Rumah. Rupanya Ini Rahsia!

Bagi pasangan yang bekerjaya sudah tentu mempunyai masa yang terhad untuk menguruskan rumahtangga.

Tidak mahu persekitaran rumah tidak terurus menjadi penyebab ramai yang mengambil pembantu rumah atau lebih dikenali sebagai bibik.

Namun biasanya banyak yang kita dengar hal yang ‘ tidak enak’ mengenai peel bibik. Tetapi tidak semua. Hanya segelintir saja.

Malah ada bibik yang setia kepada majikannya hingga berkhidmat berbelas tahun. Sudah pasti, sudah dianggap bak keluarga.

Sebagaimana perkongsian Pengarah Kesihatan Negeri Pahang, Dato’ Dr Nor Azimi Yunus di facebook miliknya.

Menurutnya, setelah 14 tahun berkhidmat, akhirnya pembantu rumahnya pulang ke kampung halaman di Jawa Barat, Indonesia. Jauh di sudut hati, sebak meratap jiwa untuk berpisah.

Nyata tempoh yang lama perkhidmatan, sudah tentu ada rahsianya untuk dikongsi bersama agar jadi pedoman dan inspirasi kepada majikan lain.

Seterusnya ikuti perkongsian beliau.

14 tahun berkhidmat

Hari ini saya di KLIA menghantar bibik pulang ke Cikalong, Jawa Barat selepas 14 tahun bersama kami. Jangkamasa yang sangat lama. Tentulah perasaan kami bercampur baur. Kali terakhir dia pulang adalah 2018 yang lalu. Akibat Pandemik Covid 10 dia tak boleh pulang lebih awal.

Selalu orang bertanya. Lamanya bertahan dengan seorang bibik. Apa rahsia? Lalu saya bercerita…

Bibik tu bekerja dengan kita. Bukan hamba kita. Juga bukan kuli kita. Dia pun bukan robot. Dia manusia biasa macam kita. Ada hati dan perasaan. Layan dia sebagai seorang manusia.

Anggap bagaikan keluarga

Bab makan jangan dicatu. Apa yang kita makan dia pun makan.
Jangan berkira bab masa makan. Jangan biarkan dia kebulur hanya sebab kita belum makan. Dia sudah bekerja awal pagi. Kalau nak diet kita, bukan bibik kita.
Bibik saya tak cerewet bab makan. Suka sayur dan tak makan daging. Tak habis duit menjaga dia.

Luangkan masa bercakap dengan dia. Tak salah ketawa bersama2. Dia tak ada kawan kecuali kita. Dengarlah seketika walaupun kita pun letih bekerja.
Usah serabutkan kepala hal remeh temeh. Tak perlu sprong untuk cek ada habuk ke tak. Usah berkira sangat masa rehat dia. Dia tidak sempurna. Kita pun sama juga. Hal kecil usah dibesar besarkan.

Sesekali puji lah dia atas kerja dia maupun masakan dia. Dia mesti suka. Sambal belacan dia memang sedap. Terung berlada dia sangat enak. Pasti saya akan merinduinya.
Tak ada ribut taufan ke? Ada. Sedangkan lidah lagi tergigit. Ini kan pula bibik yang bersama saya 14 tahun lamanya. Tapi tak adalah sampai bot tu karam. Tegur dan marah lah jika perlu. Bukan tegur menghina. Pandai lah kita kemudi supaya keadaan tenang semula.

Miliki harta hasil jimat cermat.

Hasil jimat cermat, dia berjaya memiliki 7 tanah kebun, 3 kolam ikan, 1 tanah sawah dan 1 tapak rumah. Saya selalu usik dia, harta dia lagi banyak dari saya dan dia janda kaya di Kg dia. “Jaga2 bibik, ramai lelaki tunggu kat Kg tu”, usik saya. Dia ketawa gembira.

Saya bershukur diberikan rezeki bibik yang sangat baik dan. Tak pernah sekali pun dia tangan panjang.

Dia sudah berusia. Sampai masa untuk dia berehat dari terus bekerja. Katanya, nak datang lagi nanti nanti. InsyaAllah. Yang pasti kami sekeluarga akan merinduinya apalagi anak bungsu yang ditatang sedari usia 2 tahun.

Kisah yang sungguh inspirasi!


Selesai Kuarantin Warga Emas Temui Ajal, Ambulans Dinaiki Terbabas Ramai Bersimpati!

Ajal maut di tangan tuhan, kisah perginya seorang warga emas yang selesai menjalani kuarantin kerana Covid-19 akhirnya maut akibat terlibat dengan kemalangan semasa menaiki ambulans, meninggalkan 1001 rasa di hati warganet.

Ini sebagaimana memetik berita di Sinar Harian. Seorang warga emas yang baru selesai menjalani kuarantin COVID-19 selepas menjadi kontak rapat pesakit Covid-19 maut selepas ambulans dinaikinya hilang kawalan dan terbabas ke longkang di Kilometer 21 Jalan Pekan-Batu Balik, Pekan padapetang Isnin.

Mangsa, Husin Abd Hamid, 74, dari Felda Chini Timur 1, Pekan disahkan meninggal dunia jam 10.20 malam hari yang sama ketika menrima rawatan di wad kecemasan Hospital Pekan.

Ketua Jabatan Siasatan dan Penguatkuasaan Trafik Pahang Supt Kamarulzaman Jusoh berkata mangsa, lelaki warga tempatan berusia 74 tahun disahkan meninggal dunia.

“Kemalangan dipercayai berlaku pada 4.15 petang semasa ambulans yang dalam perjalanan menghantar mangsa yang tamat tempoh kuarantin di Hospital Pekan pulang ke rumahnya di Felda Chini, terbabas semasa melalui jalan yang sedang dinaik taraf.

“Kemalangan juga menyebabkan pemandu ambulans dan jururawat yang berada dalam kenderaan itu cedera ringan,” katanya semasa dihubungi di sini hari ini.

Kamarulzaman berkata mangsa yang merupakan pesakit lelah kronik menjalani kuarantin di Hospital Pekan setelah disahkan sebagai kontak rapat pesakit COVID-19.


“Alhamdulillah Daddy Sihat, Semangat Perjuangan Daddy Masih Kuat” – Noryana Najib

Secara rasmi, bekas Perdana Menteri Datuk Seri Najis Razak sedang menjalani hukuman penjara sejak Selasa lalu, Datuk Seri Najib Tun Razak masih menyesuaikan diri menjalani kehidupan baharu di sebalik ‘tirai besi’ itu.

Pastinya rakyat Malaysia tertanya-tanya bagaimana keadaan Datuk Seri Najis Razak dalam penjara dan tertunggu perkembangan terkini dari ahli keluaga terdekat beliau.

Menurut perkongsian anaknya, Nooryana Najwa menerusi Instagramnya malam tadi,  bapanya sedang membiasakan rutin baharu di Penjara Kajang, yang sememangnya berbeza dengan jadual harian yang padat.

“Hari ini (semalam), wakil dari barisan peguam dapat bertemu dengan daddy di Penjara Kajang.

“Alhamdulillah daddy dalam keadaan sihat dan semangat perjuangan daddy masih kuat.

“Keperluan asas daddy juga telah diberikan dan daddy sedang membiasakan diri dengan rutin baharu yang berbeza dengan jadual bossku yang sentiasa padat,” katanya.

Menurutnya lagi, mereka sekeluarga akan dapat bertemu dengan Najib di Mahkamah Kuala Lumpur susulan perbicaraan kes 1Malaysia Development Berhad (1MDB) hari ini.

“Yana rasa ini kali pertama kami menanti kehadiran daddy di mahkamah kerana saya dan keluarga dapat meninjau keadaan daddy walaupun dari jauh,” ujarnya.

Dia juga tidak lupa untuk mengucapkan terima kasih kepada pegawai dan pengawal di Penjara Kajang yang mengambil berat mengenai keadaan bapanya.

“Kami sangat hargai keprihatinan mereka. Sekian saja perkembangan terkini dari saya dan keluarga,” tambahnya.

Sebelum itu, Nooryana sempat memuatnaik satu gambat tali leher milik bapanya, jelas tidak dinafikan kerinduan dan kasih seorang anak kepada bapa sangat utuh.

Selasa lalu, Mahkamah Persekutuan telah mengekalkan sabitan dan hukuman penjara 12 tahun serta denda RM210 juta ke atas Najib kerana menyeleweng dana SRC International berjumlah RM42 juta.

Dalam pada itu, beliau juga akan menghadapi empat pertuduhan menggunakan kedudukannya untuk memperoleh suapan berjumlah RM2.3 bilion daripada dan 1MDB dan 21 pertuduhan pengubahan wang haram yang melibatkan jumlah yang sama.

Perbicaraan bagi kes tersebut sedang berlangsung ketika ini.


Deko Rumah Sempit Nampak Mewah & Super Cantik. Wanita Ini Kongsikan Caranya. Memang Ada Style!

Memiliki rumah yang kecil dan sempit bukaannya bukanlah alasan untuk kita membiarkan tidak berhias dengan cantik. Walaupun ruangnya agak sempit, tetapi wanita ini berjaya mengubah ruang kecil tampak lebih menarik dan hebat.

Kami kongsikan bagaimana caranya menghias syurga miliknya ini.

IDEA DEKORASI UNTUK RUANG KECIL. Boleh share kalau suka.

Hobi baru, bila cemuih makeup. Kadang-kadang bila travel sana sini, duduk hotel, rasa macam seronoknya kalau hari-hari daptt duduk hotel. Design minimal dan sentiasa kemas. Lepas ni kelas makeup area Melaka atau Negeri Sembilan, Watiey buat dekat rumah je. Yeayyy.

So alhamdulillah, lepas dua bulan dapat kunci, dah complete sama macam apa yang me and my husband rancang konsep rumah. So nak share la hasil dekorasi sendiri, rujukan dari internet. Walaupun tak besar macam rumah Aliff Syukri (haha), tapi setiap sudut tu ada ciri-ciri yang masing-masing nak. Tq cik abang Farhad Hassan sebab tolong realisasikan.

Tips nak deco rumah?

1) Bincang konsep rumah sebelum mula masuk rumah. So nanti tak ada membazir beli barang merapu tak tentu hala (walaupun ada jugak terbabas).

2) Dapatkan persetujuan dua-dua suami isteri.

3) Kalau isteri tak setuju, ulang step 1.

4) Kos? Jangan terburu-buru, buat ikut bajet. Macam kiteorang, masing-masing contribute untuk dapatkan barang yang nak. Duit saving untuk berjalan, bercuti, beli makeup, beli segala benda la kami korbankan untuk deco umah. Jangan sampai buat loan!

Rujukan Mana Barang Dapat?

Barang elektrik – House of lighting, puchong

Furniture – IKEA, Lazada

Deco – IKEA, Kaison, Mr DIY

Custom dining table – stuckwoodbyakubotak

Custom pallet bed – pine pallet by Al Siddiq

Vinyl Flooring – Al-Aqsa Carpet

Langsir – Tak payah la, mana-mana pun sama.

Wallpaper – Korea wallpaper

Hard pipe / dark oak solid wood loft – DIY MART

Pintu masuk, ruang tamu. Ruang paling utama sekali sebab ruang ni ruang nak lepak-lepak and most of the time akan habis dekat sini.

Ruang tamu kecik. Down sekejap sebab tengok macam boleh letak kerusi seketoi ja. Kalau ikut hati macam-macam konsep nak try ?

Tadaaaa. Watiey suka warna-warna sejuk suram kelam ? So warna utama grey beige then tambah pokok-pokok je nak bagi ada warna hijau sikit untuk nampak fresh. Dah siap deco pon still nampak ada ruang lagi, yang penting mesti cozy supaya nak lepak baca buku ke ape rasa rilek je ? Dinding kami biar kosong sebab taknak nampak crowded sangat.

Modern contemporary or industrial?..ye ke? hahaha.

Bahagian depan dah ada kerusi bagai..so area ni nak bagi nampak kosong dan luas dekat lantai kita pasang hard pipe + dark oak solid wood by DIY MART ?.

DINING ROOM..masa mula tengok macam ala sempitnya..sebab dah la suka masa masak tapi space alahai ?. Macam mana nak bagi nampak cantik dan selera nak masak????

Tadaaaa. ?So Watiey dan hubby decide buat konsep ala-ala macam cabin gitu. Warna-warna batu dan hijau buat nampak sejuk je ☺. Meja memang dari dulu suka tengok meja kayu. Nak ada elemen natural. Memang favourite area ni suka lepak-lepak ngan husband kat sini sbb ‘rasa’ sejuk. Nanti nak tambah fountain boleh dengar bunyi air ala-ala kat sungai. Aduhh..

Hijau-hijau mesti ada, baru la mata dapat rehat. Tambah pokok hiasan sikit dengan wallpaper natural ada lumut-lumut hijau. Tenang nak makan ?

Bar area. Dua-dua kaki coffee. Jadi sini la tempat melepak macam zaman-zaman bercinta sambil perah coffeemaker tu ??

Ruang dapur memang sangat kecik so tak dapat nak letak banyak barang atas table top nanti nampak semak.So pakai la troli bergerak tu untuk jimat ruang.:)

Guest room, duk gaduh laki bini nak buat konsep apa. haha. Konsepnya, nak bagi guest tidur sampai tak nak balik. Hijau mesti ada, tambah dengan wallpaper bricks + hardpipe/dark oak solid wood. Tak payah guna almari makan ruang. Guest boleh guna pipe tu je nak gantung.

Finally my makeup room! dah cop siap-siap..hahaha. Sini la semua karya-karya Watiey terhasil. Thank you sudi baca sampai habis.

Selamat mendecor!


Suami Isteri Takut Katak, Siap Minta Kawan Datang Tolong. Penyudahnya Memang Lawak!

Antara kita memang diakui ada sahaja yang takut atau geli dengan katak. Maklumlahlah katak ini memiliki badan yang menggerutu dan lembik pula kulitnya bila disentuh.

Apatah lagi bila mengenangkan ia akan melompat ke arah kita dan tiba-tiba melekat ditubuh, seram sejuk juga dibuatnya dan mahu menjerit sekuat hati kalau terjadi.

Bercerita tentang katak ini, baru-baru ini tular di TikTok menerusi perkongsian video @wanchaaa92 apabila isterinya menghantar mesej dan mengadu ketakutan apabila ada seekor katak di dalam rumah. Difahamkan bagi mengelakkan katak tersebut terus melompat ke mana-mana, isterinya terlebih dahulu memerangkap katak tersebut dengan menggunakan mangkuk.

Risau Pula Aku… Besaq Mana La Katak Ni

Ingatkan hanya isterinya sahaja yang takut katak, rupanya suaminya juga tidak kurang penakut dengan haiwan amfibia ini, siap bawa kawan untuk membantu menangkap katak tersebut.

Setibanya di rumah, kawan tersebut siap bawa plastik sebagai pelapik tangan untuk menangkap katak tersebut.

Namun apa yang menjadi kisah ini lebih lucu, setelah mangkuk yang dijadikan perangkap katak dibuka terlihat katak yang sangat kecil. Jauh sekali apa yang dibayangkan oleh mereka berdua.

Video lawak ini mendapat tontonan lebih 700 ribu daripada netizen. Rata-rata merasa lucu dan tidak kurang juga yang seakan kecewa dengan kemunculan katak yang jauh tersasar daripada apa yang mereka cuba bayangkan.

Hekelehhh HAHAHAHAHAHHAHAHAHHAHAHAHA AKU PUN GELABAH TAKUT KATAK TU LOMPAT. Last2 cenonet jer HAHAHAHHAHAHAHAHA

kita punya seqeyau laa takot katak tu lompat😂

seb baek bini tak call bomba dik.

terima kasih bang . sbb keringkan air mata sye . 😂😂😂😂


Jual Mainan Untuk Belanja Anak Yatim 35 Set Happy Meals, Usaha Budak 6 Tahun Ini Raih Pujian Orang Ramai

Menjadi tanggungjawab ibu bapa mendidik anak-anak menjadi insan yang berguna. Malah, ada yang mengganggap anak-anak ini sebagai cerminan ibu bapa, bak kata pepatah ‘bagaimana acuan, begitulah kuihnya’

Didikan yang baik membuahkan hasil yang baik untuk anak-anak. Sikap toleransi, bertanggungjawab dan tolong menolong antara nilai yang baik untuk diterapkan. Malah tidak ketinggalan amalan bersedekah pada yang kurang memerlukan.

BUDAK LELAKI 6 TAHUN JUAL MAINAN UNTUK BELANJA ANAK YATIM

Bukti didikan baik ibu bapa pada adik yang dikenali sebagai Sayf Mecca, yang tular baru-baru ini di Twitter yang mengambil keputusan untuk menjual koleksi mainannya. Hasil daripada jualan tersebut, dia mahu belikan set Happy Meals untuk diberikan kepada rumah anak yatim.

Menerusi perkongsian ibunya bernama Adawiyah, anak lelakinya yang berusia 6 tahun itu mengambil keputusan untuk menjual koleksi mainannya berpunca daripada maskot Mickey Mouse di McDonalds.

Jelasnya, maskot itu kelihatan seperti meminta sedekah dan secara tidak langsung memberi idea kepada Sayf untuk berkongsi rezeki bersama rakan-rakan yang tidak berkemampuan.

Sayf Mecca(6 tahun) jual his toys utk nak belanja orphanage (35orang) happy meals! Thanks aunty uncle yang support Sayf Mecca.

Today Sayf Mecca sambung lagi garage sale depan rumah mimi di ampang. Siapa nak support Sayf Mecca’s charity project boleh dm for address. Ada hotwheels and monster truck. Rm2-rm5 only!

Perkongsian itu mendapat perhatian warga Twitter dan mereka bangga dengan peribadi adik Sayf serta mendoakan yang baik-baik. Malah ada juga yang berniat untuk turut membantu dengan membeli mainan yang dijual olehnya.

Agak-agak, menu apa yang best eh kat Jollibee? Haa meh tengok Zira Review!

Mama tak marah anak, boleh ke? Kalau tak marah macam mana nak dengar kata? Jom ikuti perkongsian ini!

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!

Tayang bahagia di social media, realiti ke fantasi? Nak tahu, jom tengok!


Bimbang Adanya Kluster Pasaraya, Dr Ni Bagi Peringatan. Sila Takenote.

Sejak kerajaan melaksanakan Perintah Kawalan Pergerakkan Bersyarat (PKPB), segelintir rakyat Malaysia mulai culas dengan konsep penjarakan. Malah kelihatan ramai yang mulai membanjiri pasaraya tanpa menghiraukan jarak antara satu sama lain.

Menerusi perkongsian seorang Doktor Hana Hadzrami, melahirkan rasa risau mengenai sikap tidak endah masyarakat.

IKUTI PERKONGSIAN INI.

Nampaknya kedai-kedai runcit dah tak perlu beratur untuk masuk. Dah tak kisah berapa pelanggan pun dalam kedai walaupun sesak macam sardin. Dengan pelanggan tak pakai topeng muka, siap riang-ria bawa satu keluarga.

Sesetengah kedai makan pun dah tak ambil suhu, apalagi ambil butiran pelanggan.

Rakan yang terbang dengan penerbangan domestik pun beritahu flight dia penuh sepenuh-penuhnya. Tiada jarakan antara tempat duduk.

Apa dah jadi dengan janji kita nak amalkan norma baru?

Nak untung maksimum punya pasal, nyawa pun dah tolak ke tepi.

Dah balik ke asal seperti zaman sebelum Covid nampaknya.

Kerajaan dah buat tindakan sepatutnya. Selebihnya terpulang kepada kita. Takkan nak berperangai seperti pahat dengan penukul. Kita ni dah dewasa. Bukan budak kecik yang perlu diawasi sepanjang masa.

Saya menyeru supaya sesiapa yang nampak perlanggaran peraturan, supaya buat aduan polis.

Kita cuma ada kita. Kitalah yang perlu jaga kita. Cluster pasaraya dah bermula. Jaga-jaga semua.


Siapkan Emosi Dan Adab Anak Lelaki Sebelum Remaja. Ikuti Perkongsian Ini.

Menjadi impian setiap ibu bapa untuk mempunyai anak yang rajin dan bijak. Namun, usaha mendidik anak perlu dilakukan sejak mereka kecil lagi sebelum remaja. Dalam pada itu, untuk mendidik anak lelaki berbeza dengan anak perempuan.

Menarik perkongsian ini mengenai didikan kepada anak lelaki.

IKUTI LANJUT PERKONGSIAN INI.

Siapkan emosi dan adab anak lelaki sebelum mereka menjadi remaja.

1. Ajar mereka kawal emosi marah

– supaya marah mereka tidak keterlaluan
– supaya marah mereka tidak merosakkan
– supaya marah mereka sampai tidak meninggalkan dendam

2. Ajar mereka untuk luah perasaan marah dengan cara yang selamat

– supaya mereka tahu ianya okay untuk meluahkan
– tetapi pastikan ianya dengan cara yang betul
– jangan sampai merosakkan barang barang
– jangan sampai membahayakan diri sendiri

3. Ajarkan mereka empati dan memahami perasaan mak ayah dan adik beradiknya

– supaya anak kita belajar memahami
– supaya anak kita tahu perasaan orang di sekelilingnya nanti
– supaya anak kita boleh memandang daripada perspektif orang lain

4. Ajarkan anak lelaki kita tentang belas kasihan

– supaya mereka belas kasihan kepada kita
– supaya mereka belas kasihan kepada adik beradik dan orang di sekeliling
– supaya mereka dicintai ramai orang kerana sifat belas kasihannya itu

5. Ajarkan anak lelaki kita sifat ringan tulang

– supaya anak lelaki kita tidak menjadi remaja yang berat tangan untuk menolong
– supaya anak lelaki kita tidak menjadi beban ibubapa dan pasangannya kelak
– supaya mereka belajar tentang amanah dan tanggungjawab

Tolong kongsikan ilmu ni pada pasangan kita dan ibubapa lain yang belum tahu sebab saya percaya ramai lagi ibubapa di luar sana yang belum tahu tentang ilmu ini

Sumber: Taufiq Razif


Lebatkan Rambut Dengan Minyak Buah Keras Homemade, Lebih Asli & Begini Langkah Pembuatannya!

Menyentuh tentang rambut gugur dan nipis tentu ada yang mengalami masalah ini. Selain menggunakan pelbagai produk yang sedia ada di pasaran untuk merawat dan melebatkan kembali rambut, ada satu cara tradisonal yang cukup popular dan berkesan boleh diamalkan. Bahkan cara ini lebih jimat dan tidak memerlukan kos yang tinggi.

Hanya dengan menghasilkan sendiri minyak yang diperbuat daripada buah keras atau juga dipanggil buah kemiri, ia diamalkan oleh nenek moyang kita dahulu untuk mengatasi masalah rambut gugur, gatal-gatal kulit kepala atau pun rambut bercabang dapat di atasi. Bahkan ia menjadikan rambut terlihat sihat bersinar.

Jadi buat anda yang ingin menggunakan  minyak buah keras ini yang dihasilkan secara homemade, bolehlah membuatnya sendiri. Cara ini lebih menyakitkan anda kerana keaslian pembuatannya dapat dikekalkan.

Menurut perkongsian Amanda atau juga dikenali sebagai Amoi Jamu di media sosial, untuk menghasilkan minyak Buah Keras ini tidak menggunakan bahan herba lain untuk hasilkan minyak yang asli, cukup hanya menggunakan buah keras semata-mata.

Nak tahu detail ikuti langkah demi langkah pembuatannya.

Minyak Buah Keras

Bahan-bahan:
1 kg buah keras
Air

Cara Penyediaan :
1. Ambil buah keras dan tumbuk kasar buah keras dengan menggunakan lesung batu.

2. Setelah itu, masukkan buah keras yang telah ditumbuk ke dalam pengisar.

3. Sebelum dikisar, tambahkan air hingga menutupi buah keras dan pastikan buah keras tidak dimasuk sekali gus. Buat berulang-ulang kali untuk pastikan ianya dapat dikisar halus.

4. Kisar hingga halus

5. Kemudian hasil kisaran buah keras tadi, dituangkan ke dalam kuali dan rendam selama 24 jam. Ini penting untuk proses melembuatkan buah keras dan membantu mengeluarkan minyak buah keras ketika dimasak nanti. Pastikan ianya tidak direndam terlalu lama, bimbang akan berbau kurang enak. Memadai sehari semalam sahaja.

6. Kemudian masak selama 30 minit di atas api yang kecil dan selalu dikacau agar tidak hangus. Selepas itu biarkan sejuk.

7. Langkah seterusnya, perah bahan tersebut. Untuk dapatkan hasil perahan yang baik, gunakan kain untuk memerahnya.

8. Kemudian masak air perahan buah keras di dalam kuali dan proses ini mengambil masa 2-4 jam atau hingga terhasilnya minyak. Pastikan sentiasa dikacau.

9. Apabila minyak sudah terbentuk, asingkan hampas dan kemudian ditapis untuk asingkan minyaknya.

Sudah siap

Atau untuk anda yang ingin mengetahui lebih detail lagi cara pembuatan minyak buah keras ini. Boleh juga tonton video ini.

Selamat mencuba.


Suami Isteri Rasa Tak Tenang & Semua Serba Tak Kena, Segera Rawat Hati Dengan Saranan Ustaz Ebit Lew Ni!

Pepatah ada mengatakan sedangkan lidah lagi tergigit, inikan pula suami isteri. Hakikatnya pasti ada perbezaan pendapat atau pertelingkahan kecil akan berlaku antara suami isteri, itu lumrah. Namun yang menjadi kebimbangan, bila setiap masa ada sahaja yang tidak kena di mata suami mahu pun isteri hingga menyebabkan hubungan menjadi ‘panas’ di antara kedua-dua belah pihak.

Jadi bagaimana sebenarnya untuk mendapatkan ketenangan agar walau ada selisih pendapat sekali pun, kita mampu mengatasinya dengan tenang dan disantuni dengan sebaik mungkin di kedua-dua belah pihak.

Mungkin dengan perkongsian daripada Ustaz Ebit Lew ini dapat menjentik hati setiap antara kita mengapa sering terjadi rasa tidak tenang dalam hati. Jom semak perkongsian ini.

Tadi balik dari radio salamfm terjumpa sepasang suami isteri minta nasihat. Mereka asyik bergaduh siang malam. Katanya tak pernah tenteram rumahtangga. Sebab yang kecil pun sampai maki hamun. Tak tenang. Sebab kena orang buat ke ustaz. Ada kata sebab tak sesuai. Panas jadinya. Macam-macam lagi..macam-macam ikhtiar dah ustaz..

Maaf sangat saya nak tanya satu soalan pada saudara saudari berdua. Cukup solat 5 waktu tak?

Mereka senyap. Saya tanya suami dulu. Suami kata, saya memang tak solat ustaz. Dah lama dah tak solat.

Baik isteri pula. Saya dulu solat cukup. Sekarang dah banyak tinggal.

Saya nak tanya Al-Quran baca berapa helai sehari?

Keduanya jawab dah lama tak baca..ada amalkan apa-apa zikir tak?

Semua dah lama tinggal ustaz..

Begini saudara saudari berdua. Saat kita menyerahkan diri, hati dan seluruhnya dengan sujud pada Allah dan minta pertolongan Allah. Saat itu kita diberi ketenangan, petunjuk dan bahagia yang hakiki.

Saya tahu Allah sayang saudara saudari. Dia beri peluang untuk menjadi hambanya. Siapa jaga solat. Allah jaga mereka..

Ramai orang solat juga ditimpa pergaduhan dalam kehidupan suami isteri. Tetapi tiada orang tak solat rasa bahagia dalam rumahtangga. Janji Allah bahagia buat orang yang benar-benar jaga solat pada waktunya dan sempurna khusuk dan khuduknya. Hati yang bulat pada Allah. Dan anggota yang diam tetap berserah padanya..

Saidina Umar ra sentiasa kejut keluarga bangun malam untuk tahajud dan baca ayat : Dan perintahkanlah ahli keluargamu untuk solat, bersabarlah kamu dalam mengerjakannya, sesungguhnya kami tak minta Rezeki dari kamu. Bahkan kami yakni Allah yang beri rezeki kepada kamu..

Dengan mengajak keluarga solat, kita diberi bahagia, rezeki,keberkatan, ketenangan, cinta, kasih sayang, lemah lembut, kebaikan, saling menghormati, kejayaan, dan Redha Allah.

Inilah jalannya. Lelaki tadi sebak dan menangis. Sebelum balik dia peluk saya. Dia menangis. Saya peluknya kembali. Saya kata selalu dalam hidup saya saat saya nak balik pada Allah ada orang peluk saya. Pelukan guru dan alim. Paling mahal pelukan mak saya. Kini tinggal satu lagi pelukan yang saya rindui pelukan ayah saya. Bahagia dapat peluk ayah. Bahagia dapat peluk isteri yang banyak berkorban untuk kita.

Jagalah isteri dengan baik. Jagalah solat awal waktu berjemaah. Rawat hati dengan rajin baca Al-Quran. Cara tercepat nak dekat dengan Allah melalui pembacaan Al-Quran.

Tanda cinta Allah amalkan zikir tasbihad 100x subhanallah walhamdulillah lailaha illallah Allahuakbar. Tanda cinta Nabi saw Selawat 100x. Tanda cinta diri sendiri Istighfar 100x. Setiap pagi dan petang


“Bermula Dengan Rumah Kecil…” -Pakar Ni Kata, Duduk Menyewa Tak Lebih 5 Tahun Berkerja!

Memulakan kehidupan berkeluarga untuk anak-anak muda hari ini tidak dinafikan ianya perlu ada perancangan rapi daripada sudut kewangan.

Apatah lagi bila kita  lihat dengan kos sara hidup yang tinggi, harga rumah yang seakan tidak mampu milik dan sebagainya boleh menjadikan setiap pasangan yang baru mendirikan rumah tangga memerlukan ‘modal yang mahal’ untuk memulakan kehidupan selepas bergelar suami isteri.

Lantaran itu, ada juga yang masih dalam dilema untuk membeli rumah di awal perkahwinan dan memutuskan untuk menyewa. Sedar-sedar setelah lebih 5 tahun pun masih menyewa dan telah pun mempunyai anak-anak.

Jadi apa kata anda baca perkongsian daripada Dr Azizul Azli Ahmad ini di mana  menurutnya jika hidup berkeluarga jangan terus menerus tinggal di rumah sewa.  Biarlah kita bermula dengan memiliki rumah yang kecil agar suatu hari nanti dapat memiliki sebuah kediaman impian yang selesa dan besar.

Untuk lebih detail, ini perkongsiannya.

JANGAN MENYEWA TERLALU LAMA
1. Bila ada yang sarankan orang muda sewa saja rumah dan jangan beli hingga duit cukup sepenuhnya. Ia langkah kebelakang dan tidak bijak sebenarnya dalam pengurusan kewangan.

2. Menyewa kediaman tidak boleh terlalu lama, sebaiknya tidak lebih dari 5 tahun bekerja.

3. Lebih awal kita beli kediaman, lebih jelita kita dari jubah mahal yang kita pakai.

4. Bermula dengan rumah kecil dan jangan mahal mahal. Jika kita beli yang kecil lepas 5 tahun kawin biasanya dah sekali ganda harga asal.

5. Jika kita meninggal, anak isteri tak diusir keluar. Lelaki mithali, beli rumah untuk isteri

6. Bila ada yang kata jangan pinjam dari Pembiayaan Islam sebab ada riba, takkan kita menghina panel Syariah yang sedia ada.

7. Mazhab kewangan kita mungkin berbeza, tapi jangan sampai menghina tokoh kewangan Islam yang ada.

8. Tidak semua orang pandai berniaga, ramai yang makan gaji dan jadi kuli. Kita buat yang mudah dan tak bebankan hidup kita.

Kita rakyat biasa bukan ada darah menteri atau raja. Kita bermula dengan rumah kecil untuk bina istana.


Murid Darjah Satu Mohon Maaf Kepada Doktor Setelah Mengamuk Ketika Khatan. Terharu Baca!

Hati mana yang tidak terharu apabila menerima sepucuk surat memohon maaf. Begitulah yang terjadi kepada seorang doktor baru-baru ini setelah menghadapi situasi seorang kanak-kanak mengamuk sehingga memarahinya ketika menjalankan prosedur berkhatan.

Namun, setelah anak ini datang mendapat rawatan susulan diklinik, beliau tidak menduga mendapat surat berkenaan daripada kanak-kanak berkenaan. Sopan sungguh anak ini setelah menyedari akan kesilapannya itu.

Jelas sekali, didikan ibu bapa yang baik kepada anak mempengaruhi tingkah lakunya. Lumrah kadang-kala anak buat perangai, tetapi dengan asuhan yang betul anak pastinya menyedari kesilapan. Termasuk mendidik anak dengan ungkapan ‘meminta maaf’ setelah melakukan kesalahan.

Melalui perkongsian Pengasas Klinik Doktor Bergerak (DOC MOVE), Dr Hanafi Yahya di laman facebooknya, pesakitnya itu merupakan seorang kanak-kanak darjah satu yang dikhatankan di kliniknya. Lantaran perasaan terlalu takut dan sakit, anak ini telah memarahi doktor yang merawatnya. Namun, setelah kembali semula mendapatkan rawatan susulan, surat mohon kemaafkan diberi kepada doktor tanda keinsafan diri atas kesilapan. Ikuti perkongsiannya.

______________________________________________________________________

Doktor ini terharu bila dapat surat mohon maaf

Terharu dapat ‘surat cinta’ dari pesakit yang saya sunatkan baru-baru ini.
Sememangnya banyak dugaan & cabaran semasa melaksanakan tugas bersunat ni.
Biasa ler budak tengah takut, macam-macam diorang akan buat seperti menangis,   marah, maki, carut, tendang,cubit, gigit, terkencing dan kentut

Sebagai seorang doktor saya tidak pernah marah atau berkecil hati kepada mereka.
Kepada adik Adam, Jangan risau.. doktor tak marah dan maafkan awak. Doktor faham perasaan awak yang tengah risau dan takut.

Doktor pun dulu melalui pengalaman sunat sama macam awak. Doktor tahu awak seorang budak yang baik.

Semoga adik Adam cepat sembuh dan menjadi pewaris negara yang sentiasa berbakti kepada masyarakat. Amin…

Pengalaman pertama

Dalam pada itu, menurut sumber berita harian, doktor ini menjelaskan bahawa peristiwa mendapat surat permohonan meminta maaf adalah pertama kali sejak beliau bertugas di klinik.

“Sepanjang kerjaya sebagai doktor, inilah kali pertama saya terima surat permohonan maaf daripada seorang pesakit yang menerima khidmat di klinik.”

Katanya, ketika dibawa ibu bapanya ke klinik minggu lalu, murid itu memarahinya sejak mula proses bersunat dijalankan.

“Budak ini marah saya, kata saya jahat, halau saya keluar dari bilik itu (bilik khatan), malah dia jerit kata dia nak pulang dan bencikan doktor.

“Semalam, saya terima surat itu ketika dia datang ke klinik untuk membuat rawatan susulan dan saya terharu apabila membaca surat dan pengakuan ikhlasnya.

“Dia memohon maaf kerana marahkan doktor dan memaklumkan dirinya takut dan sakit ketika bersunat. Dalam surat itu juga dia maklumkan dirinya budak yang baik serta mengucapkan terima kasih kepada doktor kerana merawatnya,”ujarnya”

Dr Hanafi berkata, beliau hanya tersenyum ketika murid berkenaan memarahinya dan menerangkan kepada murid berkenaan serta ibu bapanya bahawa prosedur dilakukan di kliniknya adalah biasa.

“Bagi saya murid ini mempunyai kemahiran berfikir aras tinggi kerana dia sedar apa yang patut dilakukan apabila melakukan kesalahan,” katanya.

Menurutnya, tugas mengkhatankan kanak-kanak agak mencabar kerana pelbagai tindakan dan kata-kata dikeluarkan oleh kanak-kanak yang mahu menjalani proses itu disebabkan timbulnya rasa takut terutama selepas mendengar pelbagai cerita yang sengaja diada-adakan untuk menakutkan mereka.

Dr Hanafi memang dikenali terutama di daerah Muallim sejak memperkenalkan perkhidmatan DOC MOVE dan Kad Anak untuk anak yatim yang berdaftar dengan Jabatan Kebajikan Masyarakat (JKM) Muallim.

Kad Anak memberi peluang kepada anak yatim menerima rawatan dan ubat-ubatan secara percuma di klinik milik isterinya, Dr Fariza Hanim Shahir, 35, yang terletak di Bandar Behrang 2020, selain menikmati diskaun di premis perniagaan yang berdaftar dalam perkhidmatan ini.


Mini Kafe Ruang Santai Keluarga, DIY Beranda Anjung Rumah, Ringkas Tapi Cantik.

Asyik duduk dalam rumah tentu akan merasa bosan. Nak pergi bercuti belum berani lagi ekoran kes jangkitan Covid-19 masih tinggi.

Bagi yang merancang mencari ruang santai di halaman rumah apa kata ikuti cara keluarga ini. Ringkas tapi menarik.

Perkongsian Ilyana Isa menjadikan beranda rumahnya dengan tema mini kafe untuk dijadikan tempat santai dengan family.

Jom ikuti cara beliau DIY beranda santai untuk keluarga.

DIY beranda santai keluarga

Baru-baru ni incek boss saya Isa Yassir Arafat ada buat satu ‘mini cafe’ atau beranda di porch kami. Berangan nak ada beranda di tingkat atas, tapi tak cukup budget nak buat, maka saya buat kat porch pun jadilah.

Simple je tukang pakai kayu & plywood. Alas rumput carpet. Size 8×10 kaki. Kerusi tinggi & sofa beli kat shopee. Jadilah buat tempat lepak minum petang. Malam-malam layan anak main UNO kat situ

Proses DIY Melakukan Beranda Santai Di Rumah

1. Inilah dia rupa porch asal kami ini. Sedih jer rupa dia. Tapi perubahan bakal menjelma. Hehehe.

2. Ini merupakan proses memasang tapak dan tiang untuk beranda kami. 2 hari jer dah siap buat semua ni.

3. Untuk beranda ni kami cat warna putih. Cik meow pula sibuk disitu.

4. Kami menambahkan sedikit dekorasi untuk beranda kami ini. Antaranya ialah rumput karpet, hiasan pokok dan kerusi kayu. Tema berwarna putih, hitam, hijau dan corak kayu.

Barangan-Barang Yang Digunakan Untuk Dekorasi :-

Hasil Akhir DIY Beranda Ini

Inilah dia hasil akhir beranda yang saya lakukan ini secara diy. Penat membuatnya tapi berbaloi.

Ye Encik, nak order air apa? Berangan nak jadikan cafe

Keluarga: Wow! Memang menarik. Kreatif!

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Dah Tahu Suami Panas Baran, Isteri Kuat Meminta, Belajar Sesuaikan Diri. Tegur Waktu Tengah Tenang. Jangan Jatuhkan Ego Dia!

Ramai orang di luar sana mendambakan kebahagiaan kehidupan rumah tangga. Membayangkan indahnya hubungan suami isteri, mesranya hubungan anak-anak, akrabnya komunikasi ibu bapa dengan zuriatnya, suburnya kasih sayang sekeluarga dan seribu satu macam impian lagi.

Bukannya rumah tangga bak neraka dengan iringan suramnya hubungan suami isteri, berantakannya hubungan anak-anak, komunikasi keluarga umpama ayam dan itik dan pelbagai masalah yang melanda.

Peningkan? Resah? Risau? Blank? Tenggelam punca? Apa ya solusinya? Bagaimana nak perbaiki keadaan ini?

Kenapa jadi begini ya? Mudah saja. Boleh tak kita terangkan isi kitab suci al-Quran sejelasnya. Jawab dalam hati. Kita hanya kenal kulitnya sahaja, bacaannya dan tajwidnya. Baki yang banyak tersimpan tak mampu kita terangkan.

Begitulah juga gagalnya kita menjelaskan personaliti pasangan, anak-anak dan orang sekeliling. Jadi, nak keluarga bahagia, antaranya kena kenal mendalam personaliti setiap ahli keluarga. Terus belajar dan belajar memahami manusia. Senyum selalu. Jumpa lagi.

Sumber: Mohd Azlan Adnan, Perunding Kanan Jelekit Ilmu Training & Consultancy


“Asalkan Jadi Pitih Dan Halal..”-Danny X-Factor Tak Malu Buat Grab, Demi Cari Rezeki Untuk Keluarga!

“Kito wat belako ..asalkan jadi pitih dan Halal .. Dulu suko dulu wat Grab ..loni keno rajin .. kayuh selagi boleh… Ko guano set kito..Hino ko…” begitulah entri terkini yang di kongsikan oleh Danny atau Mohd Kardanie Anwa di akaun facebooknya setelah peminat dan warganet mengetahui selain menyanyi mahu pun berlakon rupa-rupanya Danny X Factor  juga melakukan kerja Grab untuk mencari rezeki untuk menyara keluarga tercinta.

Memetik BH Online, Danny atau Mohd Kardanie Anwa berkata dia sudah lima tahun menjadi pemandu Grab dan pekerjaan itulah yang menyelamatkannya ketika pandemik.

“Saya buat semua kerja, saya memandu Grab, jual burger, minyak masak dan banyak lagi. Nak malu apa, asalkan saya cari rezeki halal dan tidak menipu orang.

“Sebenarnya, saya bekerja pemandu Grab sejak 2017. Inilah kerja yang menyelamatkan saya ketika Perintah Kawalan Pergerakan (PKP) lalu. Ketika PKP, isteri yang bekerja sebagai pramugari tidak ‘terbang’, jadi gaji pun tiada.

“Di situlah, kerja sebagai pemandu Grab banyak membantu saya. Kalau diikutkan, pendapatan pemandu Grab lebih lumayan daripada kerjaya seni. Pendapatan saya boleh cecah antara RM400 sehingga RM500 setiap hari,” katanya.

Dalam pada itu, Danny mengakui dia seronok menjadi pemandu Grab kerana pekerjaan tersebut menyenangkan hati, namun dia kini terpaksa berehat memandu Grab kerana sibuk berlakon.

“Bila memandu Grab, saya bertenang dan dapat berjumpa rakan, berborak dan sebagainya. Saya memandu Grab selepas melihat rakan sekeliling buat pekerjaan sama dan akhirnya rasa seronok.

“Bayangkan, ketika penggambaran pun saya nak habis cepat sebab saya mahu memandu Grab. Namun, saya berehat sekejap daripada memandu Grab kerana sibuk dengan lakonan dan kerja lain dalam industri seni. Alhamdulillah,” katanya yang  lebih aktif kerja di balik tabir sebagai pembantu penerbit dan akan tampil dengan filem baharu berjudul Janna Endoro, tahun depan.

Danny pernah mencipta kemasyhuran bersama kumpulan X-Factor yang dianggotai oleh Fendi, Zack, Shah dan Ivarn.

Selain drama Sehangat Api, 7251364 dan Tak Sanggup, Danny turut membintangi filem Seri Dewi Malam, Idola, No Problem, KL Menjerit 1 dan banyak lagi.


‘Nampaknya Daddy Menang Kali Ni.” Ain Edruce Selamat Bersalin, Umum Timang Anak Perempuan!

Ain Edruce dan suaminya Amirul Hafiz semalam berkongsi berita gembira apabila bergelar ibu dan ayah.

Berita gembira tersebut dimuat naik menerusi laman instagramnya tanpa mendedahkan wajah dan jantina bayi mereka.

Namun, dalam perkongsian tersebut, Ain sempat berkongsi gambar-gambarnya yang berada di dalam wad bersalin hampir berbelas jam lamanya demi melahirkan cahaya mata sulung.

Hari ini, Ain dan suami akhirnya mendedahkan yang mereka menimang cahaya mata perempuan.

Bayi dengan berat 2.79 kilogram itu dilahirkan secara normal di sebuah pusat perubatan di Subang Jaya

“Ain awalnya meneka akan melahirkan anak lelaki, manakala suami pula menebak anak sulung kami jantina perempuan.

“Nampaknya tekaan suami saya yang betul. Apapun jantina, saya dan suami menyambut tanda cinta kami ini dengan penuh kesyukuran,” katanya

Alhamdulillah.
Welcome to the family. The long waited. Mummy and daddy love you❤
Mummy teka boy, daddy teka girl… nampak nya daddy menang ini kali. 😜
👶🏻👶🏻👶🏻

“Memang kalau cakap dah jadi ibu, saya sendiri rasa macam di awang awangan. Tapi semestinya saya dan suami mengharapkan rumah tangga kami akan diserikan dengan kehadiran cahaya mata sulung.

“Harapnya tanggungjawab baru ini akan saya pikul sebaik mungkin. Insya-Allah,” ujar Ain lagi kepada Berita Harian.

Perkongsian tersebut mendapat perhatian ramai termasuk rakan artis dan juga pengikutnya di instagram. Masing-masing mengucapkan tahniah atas kelahiran tersebut.